text:
Wangsit Prabu Siliwangi
Sing waspada sakabeh turunan dia,
Ku ngaing bakal dilanglang
Ngan di waktu perlu, ngaing bakal datang deui
Nulungan nu barutuh, mantuan nu sarusah
Tapi ngan nu hade lampahna, mun datang
Ngaing moal kadeuleu
Mun ngaing nyarita moal kadenge
Memang ngaing bakal datang, tapi ngan
Ka nu rancage hatena
Ka nu weruh semu saestu, nu ngarti
Kana wangi nu sajati
Jeung nu surti lantip pikirana nu hade laku lampahna
Lamun ngaing datang teu nyawara
Tapi mere ciri ku wawangi
Pun, geus ditangtukeun ti anggalna
Yen poe ieu bakal aya sora balarea
Nu bijil tina ati sanubari
Nu medal tina bagalna rasa
Kiwari kami datang deui
Marengan make ngaran
Pancen jeung jiwa kami
Hayang matuh eta ngaran
Dina sungsum balung aranjeun
Hayang nitipkeun ngaran “Pakuan”
Pangancikan kami
Jeung hayang supaya eta ngaran
Tetep dijaga saperti nu geus dijalankeun
Ku kami baheula
Geura tampa ieu ngaran
He .. nu ngageugeuh pakuan anyar
Omat sing bisa mawana
Jeung sing bisa ngabadanana
Bral, sing panjang natar lalakon
Kasamaran picaritaeun
Cag!.
Sumber. Universitas Pakuan
Keris teh salahsawios hiji hasil ti budaya bangsa nu tos kawentar di masarakat jawa keur hususna, jeung bangsa Indonesia umumna malihan mah samemeh Perang Dunia kadua keris teh kadudukan na teh penting pisan keur kahirupan masarakat, buktina tinu paribasa yen hiji jalma tos cukup jeung lengkep hirupna lamun geus ngabogaan imah, garwa, turangga, kukila, jeung keris (Djoko soekiman, 1982). Keris teh dingaranan wesi aji atau tosan aji besi anu aya nilaian, dihargaan jeung di hormatan dianggap aya tuahan jeung karamat. Kukituna keris teh ngandung harti anu beda diantara nu mikaresepna. (Sumodiningrat, 1983). Seleresna na teh keris mangrupakeun hiji sanjata “tikam”, nu tos kawentar sanusantara nu beda corak jeung bentukna. Saluyu jeung parubahan jaman kagunaan keris oge aya parubahan tinu asalna jadi sanjata jadi banda karamat, pusaka anu dipupusti, lambang na kaluarga, tanda jasa, tanda pangkat jeung jabatan, barang nu mewah, jeung karya seni. (Hamjuri, 1973).
Sumber nu tertulis ngenaan keris loba disebutkeun dina naskah-naskah (Girardet dkk, 1983), boh dinu kitab-kitab parimbon nu isina ngeunaan catetan loba hal, dinu kitab-kitab sajarah atau kitab pancakaki para empu, jeung oge sok disebutkeun dinu kitab-kitab babad.
Dinu elmu keris atawa kerisologi (?) loba disebutkan ciri-ciri nu natrat ngeunaan keris-keris nu alus jeung tangguh. Ciri-ciri na teh nu nunjukeun jaman iraha jeung daerah mana wae keris teh di jieun na. Contona keris-keris nu tangguh: Pajajaran, Majapahit, Tuban, Sedayu, Blambangan, Pajang, Mataram, jeung Kartasura. Keris-keris nu tangguh eta tangguh Pajajaran anu paling kolot.
(Sumber. Silihwangi dan Pajajaran Menurut Beberapa Sumber Jawa, DR. Darusuprata)
Nu matak kuring loba jeung hayang wanoh jeung nyaho teh keris Pajajaran teh nu kumaha, naha kawas samodel kujang, kungsi cek cenah ari keris Pajajaran mah bentukna teh lempeng eweuh pepengkolan jeung arula arileu na. Naha enya !!.
Cag ach.
Pamairan Sili(h)wangi
…………………………………………………………………………………
Kula ngajadi ti heula, mangsamulang malebu ka maha suci
Kula jadi panungtun , Papadang arinyana.
Nyaangan jalan rahayu, Cahya awal sesebutan
Papadang raspati mati.
Sakitu kaula nyarita, Mun teu enya arandika hayang panggih
Jeung kaula nu satuhu, Geura prak tareuleuman
Di kujur inyana satangtung, lain ngalah carita
Tapi ku ngarucut diri.


c: text/html

text:
Che Guevara
Ernesto Guevara Lynch de La Serna atawa anu kasohor Che Gevara (dina basa Argentina Che hartina sobat) nya éta pamingpin gerilya anu miboga peran penting dina runtagna diktator Batista di Kuba. Che Guevara nya éta tokoh révolusionér Amerika Latin jeung penaséhat utama Fidel Castro. Che Guevara lahir di Rosario, Argentina 14 Juni 1928. Saacan jadi gerilyawan, Che kungsi diajar di Universitas Buens Aires, Che lulus kalayan gelar dokter medis jeung bedah di Argentina (1953).
Ahir taun 1953, Guevara ninggalkeun Argentina tuluy netep di Guatemala, hiji kota anu aya dina kaayaan perang. Guevara tepung jeung Fidel Castro di Meksiko. Dua tokoh ieu sapuk rék ngaruntagkeun rezim Batista, tapi harita Che Guevara kalungguhanna masih salaku dokter. 2 Désémber 1956, manéhna nepi di Kuba Wétan tuluy jadi inti kakuatan gerilya anu miboga daérah operasi di Pagunungan Sierra Maestra.
Référénsi[édit | sunting sumber]
- Susanto, Ready.2010.100 Tokoh Abad ke-20 Paling Berpengaruh: Politisi, Selebritis, Olahragawan, Intelektual, Ulama, Ekonom, Seniman.Jakarta:Nuansa Cendekia ISBN:9799481414
- Biografi Che Guevara

robotstxt: allowed

filter: keep


text:
Mineral
Mineral hartina sanyawaan alami nu kabentuk tina prosés géologis. Istilah "mineral" teu ukur ngawengku komposisi kimia hiji bahan, tapi ogé struktur mineralna. Mineral bisa mangrupakeun unsur murni, uyah basajan, nepi ka silikat pajeulit/kompléks nu mibanda réwuan bentuk (sanyawaan organik biasana teu kaasup). Ulikan ngeunaan mineral disebut mineralogi.
Daptar eusi
Dadaran jeung klasifikasi mineral[édit | sunting sumber]
Sangkan bisa kagolongkeun mineral "tulén", hiji zat kudu mangrupa padet (solid) sarta mibanda struktur kristal. Ogé kudu mangrupa zat anorganik, produk alam, sarta homogén kalawan komposisi kimiawi anu tangtu. Pikeun conto, plagioclase feldspar mangrupakeun dérét kontinyu albit nu beunghar natrium (NaAlSi3O8) nepi ka anortit nu beunghar kalsium (CaAl2Si2O8) nu mibanda opat komposisi antara nu geus dipikawanoh. Zat kawas mineral nu teu bisa nedunan sarat di luhur ilahar digolongkeun kana mineraloid, sedengkeun nu séjénna mah sebut baé nonmineral.
Struktur kristal nyaéta susunan spatial géométris atom-atom na struktur jero mineral. There are 14 basic lattice arrangements of atoms in three dimensions in the six crystal systems, and all crystal structures currently recognized fit in one of these 14 arrangements. This crystal structure is based on regular internal atomic or ionic arrangement that is often visible as the mineral form. Even when the mineral grains are too small to see or are irregularly shaped the crystal structure can be determined by x-ray analysis and/or optical microscopy.
Chemistry and crystal structure define together a mineral. In fact, two or more minerals may have the same chemical composition, but differ in crystal structure (these are known as polymorphs). For example, pyrite and marcasite are both iron sulfide. Similarly, some minerals have different chemical compositions, but the same crystal structure: for example, halite (made from sodium and chlorine), galena (made from lead and sulfur) and periclase (made from magnesium and oxygen) all share the same cubic crystal structure.
Crystal structure greatly influences a mineral's physical properties. For example, though diamond and graphite have the same composition (both are pure carbon), graphite is very soft, while diamond is the hardest of all known minerals.
There are currently just over 4,000 known minerals, according to the International Mineralogical Association, which is responsible for the approval of and naming of new mineral species found in nature.
Mineral jeung batu[édit | sunting sumber]
Mineral mangrupakeun zat anorganik alami nu komposisi kimia jeung struktur kristainna tangtu. Batu mangrupakeun agrégat tina sahanteuna dua mineral (bisa ogé ngandung sésa-sésa organik). Kandungan mineral na batu bisa rupa-rupa pisan. Sababaraha rupa mineral kayaning quartz, mika, atawa féldspar mah biasa, ari nu séjénna kadang ukur bisa kapanggih hiji atawa dua tempat di sakuliah dunya.
Pasipatan fisik[édit | sunting sumber]
Klasifikasi mineral bisa dibasajankeun, bisa ogé pajeujeut. Mineral bisa dicirikeun dumasar sababaraha pasipatan fisik, di antarana cukup sampurna pikeun idéntifikasi tanpa ayana equivocation. Dina kasus séjén, mineral ngan bisa diklasifikasikeun ku analisis kimia atawa difraksi sinar-X nu leuwih pajeulit; hanjakal, métode ieu kadang méakkeun béaya jeung waktu nu teu saeutik, jaba bisa ngaruksak sampelna deuih.
Pasipatan fisik nu ilahar dipaké nyaéta:
- Struktur jeung watek kristal: See the above discussion of crystal structure. A mineral may show good crystal habit or form, or it may be massive, granular or compact with only microscopically visible crystals.
- Teuasna: the physical hardness of a mineral is usually measured according to the Mohs scale of mineral hardness.
- Luster indicates the way a mineral's surface interacts with light and can range from dull to glassy (vitreous).
- Warna indicates the appearance of the mineral in reflected light or transmitted light for translucent minerals (i.e. what it looks like to the naked eye).
- Streak refers to the color of the powder a mineral leaves after rubbing it on an unglazed porcelain streak plate.
- Cleavage describes the way a mineral may come apart or cleave in different ways. In thin section, cleavage is visible as thin parallel lines across a mineral.
- Fracture describes how a mineral breaks when broken contrary to its natural cleavage planes.
- Specific gravity relates the mineral mass to the mass of an equal volume of water, namely the density of the material.
- Pasipatan séjén: fluorescence (response to ultraviolet light), magnetism, radioactivity, tenacity (response to mechanical induced changes of shape or form), and reactivity to dilute acids.
Pasipatan kimia[édit | sunting sumber]
Mineral bisa digolongkeun dumasar komposisi kimiana, nyaéta dumasar gugus anionna. Béréndélan di handap ieu minangka susunan dumasar kaayaanana dina kulit Marcapada, dumasar kana sistim klasifikasi Dana.
Kelas silikat[édit | sunting sumber]
Kelompok mineral pangbadagna nyaéta silikat, nu utamana diwangun ku silikon jeung oksigén, ditambah ion-ion aluminium, magnésium, beusi, jeung kalsium. Silikat nu ilahar ngabentuk batu nyaéta féldspar, quartz, olivin, piroksin, amfiibola, garnet, jeung mika.
Kelas karbonat[édit | sunting sumber]
Karbonat diwangun ku mineral-mineral nu ngandung anion (CO3)2-, di antarana kalsit jeung aragonit (duanana kalsium karbonat), dolomit (magnésium/kalsium karbonat) jeung siderit (beusi karbonat). Karbonat ilaharna kapendem dina batuan sagara nalika cangkang jasad plangton nu paraéh numpuk na dadasar sagara. Karbonat ogé aya dina sésa uapan (misalna di Great Salt Lake, Utah) jeung di wewengkon karst, di mana disolusi jeung réprésipitasi karbonat ngabalukarkeun formasi guha, stalaktit jeung stalagmit. Kelas karbonat ogé ngawengku mineral nitrat jeung borat.
Kelas sulfat[édit | sunting sumber]
Sakabéh sulfat ngandung anion sulfat, dina bentuk SO42-. Sulfat ilaharna kabentuk di lingkungan uapan dina cai nu kadar uyahna luhur nguap lalaunan, sahingga ngamungkinkeun formasi sulfat jeung halida dina antara sédimén-cai. Sulfat ogé dihasilkeun dina sistim saluran hidrotermal as gangue minerals along with sulfide ore minerals. Nu séjénna di antarana hasil oksidasi sekundér tina mineral sulfida. Sulfat nu umum di antarana anhidrit (kalsium sulfat), selestit (strontium sulfat), barit (barium sulfat), jeung gipsum (kalsium sulfat caian). Kelas sulfat ogé ngawengku mineral kromat, molibdat, selenat, sulfit, telurat, jeung tungstat.
Kelas halida[édit | sunting sumber]
Halida nyaéta kelompok mineral nu ngabentuk uyah alami kaasup fluorit (kalsium fluorida), halit (natrium klorida), silvit (kalium klorida), jeung sal amoniak (amonium klorida). Halida, kawas sulfat, ilaharna aya di lingkungan uapan kawas talaga playa jeung sagara nu kakurung lemah kawas Laut Paéh jeung Talaga Great Salt. Kelas halida ngawengku mineral fluorida, klorida, jeung iodida.
Kelas oksida[édit | sunting sumber]
Oksida penting pisan dina widang pertambangan, nyaéta pikeun ngékstraksi logam. Oksida biasana kapanggih dina bentuk bijih teu jero dina lemah, hasil oksidasi mineral séjén in the near surface weathering zone, and as accessory minerals in igneous rocks of the crust and mantle. Oksida nu ilahar di antarana hématit (oksida beusi), oksida beusi magnétit, kromit (oksida kromium), spinel (oksida magnésium aluminium), rutila (titanium dioksida), jeung és (hidrogén oksida). Kelas oksida ogé ngawengku mineral oksida jeung hidroksida.
Kelas sulfida[édit | sunting sumber]
Kelas sulfida loba nu sacara ékonomis luhur ajénna, utamana salaku bijih beusi. Sulfida nu ilahar, di antarana pirit (sulfida beusi), kalkopirit (sulfida beusi tambaga), jeung galéna (sulfida timbal). Kelas sulfida ogé ngawengku selenida, telurida, arsénida, antimonida, bismutinida, jeung sulfosalt (walirang jeung anion kadua modél arsénik).
Kelas fosfat[édit | sunting sumber]
Golongan mineral fosfat sabenerna ngawengku mineral naon waé nu mibanda unit tétrahédral AO4; A bisa mangrupa fosfor, antimony, arsén, atawa vanadium. Fosfat nu paling umum nyaéta apatit nu mangrupakeun mineral biologis penting nu aya na huntu jeung tulang sato. Nu kaasup kelas fosfat di antarana mineral fosfat, arsénat, vanadat, jeung antimonat.
Kelas unsur[édit | sunting sumber]
Nu kaasup kelompok unsur di antarana logam jeung unsur antarlogam (emas, pérak, tambaga), semi-logam, jeung non-logam (antimony, bismut, grafit, walirang). Kelompok ieu ogé ngawengku alloy alami, kayaning éléktrum (alloy alami emas jeung pérak), fosfida, silikida, nitrida, jeung karbida (nu alami mah biasana ngan kapanggih dina météorit).
Baca ogé[édit | sunting sumber]
- Daptar mineral katut artikel Wikipédiana
- Béréndélan mineral nu leuwih lengkep
- Cai mineral, cai nu ngandung mineral atawa zat nu leyur séjénna nu ngarobah rasana atawa méré ajén terapi
- Wol mineral
- Norman L. Bowen
gadol rajelas suuuuuuuuuuuuuuuuuuuuuuuuuuuuuuuuuuuu.......
Tumbu kaluar[édit | sunting sumber]
- Galeri mineral
- Minerals.net
- mindat.org Basis data mineral
- Webmineral.com
- Béréndélan basis data online nu patali jeung mineralogi jeung kristalografi
Rujukan[édit | sunting sumber]
- Mineral, ti Wikipédia basa Inggris, disalin ping 22 Agustus 2005.
- Photo glossary of volcano terms from the USGS Volcano Hazards Program


text:
Thomas Stamford Raffles
Sir Thomas Stamford Bingley Raffles nya éta salasahiji Gubernur-Jéndral Hindia-Walanda.[1] Lahir ping 6 Juli 1781 di Laut Off Jamaika.[2] Kasohor salaku warga nagara Inggris nu ngadegkeun karajaan panggedena di sakuliah dunya.[1]
Bapana nya éta Kaptén Benjamin Raffles nu kalibet dina kagiatan dagang budak beulian di pulo Karibian.[1] Raffles ditinggalkeun maot ku bapana nalika umur 15 taun.[1] Tisaprak harita, Raffles langsung digawé di London pikeun Perusahaan Hindia Timur Britania, salasahiji perusahaan dagang satengah pamaréntah nu miboga peran nalika Inggris naklukkeun nagri-nagri lianna.[1]
Taun 1805 Raffles dikirim ka pulo nu kiwari kasohor minangka Penang di Malaysia.[1] Harita mah éta pulo téh ngaranna Pulo Pangeran Wales.[1] Raffles diangkat jadi Letnan Gubernur Jawa dina taun 1811.[1] Nalika pamaréntahanana, loba hal nu diropéa saperti introduksi otonomi nu kawatesanan, ngeureunkeun kagiatan ngadagangkeun budak beulian, reformasi sistem pertahanan pamaréntah Walanda, nalungtik sasatoan jeung tutuwuhan nu aya di Indonesia, nalungtik titinggal kuno saperti Candi Borobudur jeung Candi Prambanan, jeung sajabana.[1]
Hasil panalungtikanana di pulo Jawa dituliskeun dina buku nu juduna History of Java nu nétélakeun ngeunaan sajarah pulo Jawa.[2] Dina panalungtikanana Raffles dibantuan ku James Crawfurd jeung Kolonel Colin Mackenzie.[1]
Garwa Raffles, Olivia Marianne tilar dunya dina tanggal 26 November 1814 di Buitenzorg tur dimakamkeun di Batavia perenahna nu kiwari dijadikeun Museum Prasasti.[1] Di Kebun Raya Bogor diwangun monumén pikeun miéling Olivia Marianne.[1]
Taun 1815 Raffles balik deui ka Inggris sanggeus Jawa dikawasa deui ku Walanda.[1] Taun 1817 Raffles nulis jeung medalkeun buku History of Java.[2]
Di Inggris, Raffles ngadegkeun Zoological Society of London tur jadi pupuhu munggaranana.[1] Raffles ngantunkeun sapoé saméméh milangkalana nu ka-45 ping 5 Juli 1826 alatan apoplexy atawa struk. [2]


text:
Kate Winslet
Kate Winslet nya éta aktris anu dibabarkeun di Reading Berkshire England Inggris taun 1975 anu pernah maén salaku Rose DeWitt Bukater dina film TITANIC 1997[1].Kate Winslet miboga ngaran lengkep nya éta Kate Elizabeth Winslet ping 5 Oktober[1].
Karir[édit | sunting sumber]
- Kate dipikawanoh ku loba masarakat salaku Rose DeWitt Bukater dina film anu disutradaraan ku James Cameron, TITANIC 1997,anu ngabalukarkeun manéhna asup jadi nominasi best aktris academy award[1]. Film taun 1997 ieu, nyaritakeun ngeunaan tilemna kapal Titanic dina lalayaranana anu munggaran taun 1912[1]. Film ieu jadi film suksés anu bisa meunangkeun 11 Academy Awards (Oscar) ping 23 Maret 1998[1].
- Lian ti éta Kate pernah jadi Clementine Kruczynski dina film ETERNAL SUNSHINE OF THE SPOTLESS MIND 2004 jeung dituluykeun kana film LITTLE CHILDREN 2006, nalika manéhna akting jadi Sarah Pierce,ngabalukarkeun manéhna asup kana nominasi best aktris Oscar[1].
- Teu ngan saukur bisa akting sacara visual, Winslet bisa ogé mintonkeun aktingna sacara audio ku cara jagi pangeusi sora dina film animasi FLUSHED AWAY, THE HOLIDAY jeung DEEP SEA 3D taun 2006[1].
- Sapanjang taun 2007, Winslet teu mintonkeun pangabisa dina aktingna kusabab manéhna hayang leuwih museurkeun paniténa kana kahirupan kulawarga[1].
- Nalika taun 2008, manéhna tuluy akting deui dina film THE READER jeung REVOLUTIONARY ROAD[1]. Tina dua film ieu, Winslet meunangkeun nominasi dina acara Academy Award jang katégori Best Actress[1]. Aktingna salaku wanoja Jerman nu yuswana 30-an nubobogohan jeung saurang lalaki anu kaitung masih kénéh rumaja dina film THE READER ngabalukarkeun manéhna meunangkeun piala Oscar[1].
- Lamun salila ieu Kate tara meunang piala Oscar sanajan sok asup kana nominasi, tapi dina Academy Awards ka-81 Winslet bisa meunangkeun piala salaki aktris nu panghadéna[1].
Kahirupanana[édit | sunting sumber]
Kate Winslet kawin ka sutradara Jim Threapleton nalika bulan November 1998[1]. Maranéhna disinugrahi budak awéwé Mia Honey 2000 tina hasil perkawinanana téh[1]. Sabada pipirakan dina taun 2001, Winslet kawin jeung sutradara Sam Mendes nalika bulan Mei 2003 anu satuluyna miboga budak nu dibéré ngaran Joe Mendes 2003[1].Lian ti éta saméméhna gé Winslet pernah miboga tatali asih jeung aktor Rufus Sewall ogé aktor Stephen Tredre anu wafat taun 1997[1]. Sataun sabada narima panglélér piala Oscar taun 2009 lantaran aktingna anu alus dina film The Reader, Kate Winslet pipirakan jeung salakina sutradara Sam Mendes[2]. Kajadian éta ngabalukarkeun kahirupanana teu stabil, manéhna butuh waktu lila jang memener deui kahirupanana nepi ka 10 bulan[2].


text:
Komunikasi
Komunikasi nyaeta proses tina parobahan inpormasi umumna ngaliwatan sistim tina simbol nu geus umum. "Elmu Komunikasi" nyaeta élmu akademik nu ngajarkeun ngeunaan komunikasi.
Komunikasi nyaeta proses anu ngamungkinkeun mahluk hirup pikeun silih tukeur informasi ku cara make sababaraha metoda. Komunikasi nyaratkeun yen sakabeh pihak anu ngalakukeun komunikasi mikawanoh basa anu dipake bareng dina eta komunikasi.
Silih tukeur informasi merlukeun feedback atawa eupanbalik. Sanajan kitu, kecap komunikasi oge digunakeun dina konteks anu ngan merlukeun saeutik eupanbalik atawa henteu merlukeun eupanbalik samasakali saperti siaran, oge dina konteks dimana eupanbalik katunda lantaran pangirim atawa panarima ngagunakeun metoda, teknoloji, waktu jeung alat uepanbalik anu beda.
Aya cara komunikasi anu bisa didenge saperti ucapan, nyanyian jeung wirahma sora. Aya deui cara komunikasi tanpa ucapan tapi make cara fisik anu katelah nonverbal saperti basa awak, basa isarat, paralanguage, cabakan, hubungan mata, atawa panggunaan tulisan.
Definisi komunikasi rupa-rupa pisan. Sabagian jelema nganggap yen sato bisa ngalakukeun komunikasi jeung baturna persis saperti manusa, sarta sabagian deui jelema ngadefinisikeun komunikasi leuwih heureut, ngan ngawengku manusa katut parameter-parameter interaksi simbulna.
Sanajan kitu, komunikasi biasana digambarkeun ku sababaraha dimensi utama:
- Eusi atawa informasi (naon jinis anu dikomunikasikeun)
- Sumber/Pamancar/Pangirim/Encoder (saha nu ngirim)
- Wangunan (naon wangunannana)
- Channel (naon mediyeum anu diliwatan)
- Tujuan/Panarima/Sasaran/Decoder (saha anu dikirim)
- Tujuan/Aspek pragmatic (naon jinis hasilna)
Komunikasi di antarana kaasup tindakan-tindakan pikeun mere pangaweruh jeung pangalaman, mere nasehat jeung parentah, sarta pertanyaan. Tindakan-tindakan ieu bisa ngawujud dina rupa-rupa wangunan. Wangunanna gumantung kana kamampuhan kolompok anu ngalakukeun komunikasi. Eusi jeung wangunan babarengan ngahasilekun pesen anu dikirim ka sahiji tujuan. Sasaranna bisa diri pribadi, jelema lian atawa mahluk lain, jeung unsur lain (saperti sahiji pausahaan atawa kolompok). Gumantung kana puseur perhatian atawa fokus (saha, naon eusina, naon wangunannana, ka saha, jeung naon hasilna), aya rupa-rupa klasifikasi komunikasi. Sabagian pertanyaan sistemati kasebut diwincik dina Tiori komunikasi.
Daptar eusi
Komunikasi salaku pangiriman informasi[édit | sunting sumber]
Komunikasi bisa dititen salaku proses pangiriman informasi anu dibangkitkeun ku tilu lapis aturan semiotic:
- Syntactic (sifat formal isarat jeung lambang),
- pragmatik (patali jeung hubungan antara isarat/paroman jeung anu makena) sarta
- semantic (studi ngeunaan hubungan antara isarat jeung simbul katut naon tarjamahannana).
Jadi, komunikasi ngarupakeun sajinis interaksi sosial dimana saeutikna dua pihak anu ngalakukeun interaksi silih bagi sakumpulan isarat jeung sakumpulan aturan semiotic anu ilahar pikeun eta kadua beulah pihak. (Aturan anu diadegkeun babarengan ieu dina sababaraha harti teu nganggap autocommunication, kaasup intrapersonal communication ngaliwatan dayeri atawa ngomong-sorangan) salaku komunikasi.
Dina model anu saderhana, informasi atawa eusi (misalna pesen dina basa anu alami) dikirim dina sababaraha wangunan (saperti basa ucap) ti pamancar/pangirim/encoder ka tujuan/panarima/decoder. Dina wangunan anu saeutik leuwih kompleks saurang pangirim jeung saurang panarima dihubungkeun sacara timbal balik.
Komunikasi ucapan[édit | sunting sumber]
Salasahiji conto komunikasi nyaeta komunikasi ucapan. Komunikasi ucapan sacara husus nurutkeun rupa-rupa cara pangiriman logika nu kadang-kadang dilakukeun kurang alus sahingga pihak lain ngira-ngira. Conto paling umum komunikasi ieu, mungkin wangunan komunikasi paling alus, nyaeta dialog. Dialog ngarupakeun sahiji wangunan komunikasi dimana kadua beulah pihak kalibet dina pangiriman informasi. Dialog disebut wangunan anu alus lantaran ayana eupanbalik.
Kahadiran gangguan komunikasi atawa anu disebut "nois komunikasi" dina channel pangiriman (rohangan hawa, dina hal ieu) ngakibatkeun eusi atawa informasi nu katarima jadi ruksak, dina harti yen eusina bakal ngandung kasalahan, jadi henteu ngakibatkeun hasil anu diharepkeun.
Tiori coregulation ngajelaskeun yen komunikasi ngarupakeun proses daya cipta (kreatif) jeung dinamik anu sinambung.
Komunikasi simbulik[édit | sunting sumber]
Komunikasi simbulik nyaeta komunikasi anu ngagunakeun perlambang. Dina komunikasi simbulik, lambang-lambang dibere harti jeung ngagambarkeun sahiji gagasan. Contona, bendera Amerika ngarupakeun perlambang anu ngagambarkeun kabebasan pikeun urang Amerika, atawa ngagambarkeun imperialisme sarta kajahatan pikeun nagara-nagara lianna.
Maksud[édit | sunting sumber]
Komunikasi ngarupakeun silih tukeur informasi antara para anggota sakolompok mahluk hirup. Lamun sahiji interaksi gagal ngalakukeunnana, eta lain komunikasi. Hal ieu henteu dijelaskeun dina tiori komunikasi simbulik, tapi silih tukeur pesen anu bisa ngarobah a priori harepan kajadian, tetep lumaku.
Bentuk Komunikasi[édit | sunting sumber]
- Komunikasi sato
- Komunikasi antar pribadi
- Intrapersonal communications
- Nonverbal communications
- Speech communications
- Telekomunikasis
Bentuk jeung komponen komunikasi manusa[édit | sunting sumber]
Manusa ngalakukeun komunikasi pikeun babagi pangaweruh jeung pangalaman. Bentuk umum komunikasi manusa ngawengku bahasa isarat, omongan, tulisan, basa awak, jeung siaran. Komunikasi bisa interactive, transactive, ngahaja, atawa teu dihaja; ieu oge bisa mangrupa verbal atawa nonverbal. Sajaba ti eta, komunikasioge bisa intrapersonal atawa antar pribadi.
Téhnologi Komunikasi[édit | sunting sumber]
Dina telekomunikasi, pamancaran radio dua arah meuntasan Atlantik mimiti kajadian dina tanggal July 25 1920.
(tingali oge: semafor, telegraf, telefon, radioteletype, jaringan telefon global – anu dikenal oge sabage Jaringan Telefon pikeun Umum (tarjamahan tina Public Switched Telephone Network, satelit komunikasi, ethernet, jeung internet – sahiji jaringan tina jaringan-jaringan kompiyuter).
As the technology evolved, communication protocol also had to evolve; for example, Thomas Edison had to discover that hello was the least ambiguous greeting by voice over a distance; previous greetings such as hail tended to be lost or garbled in the transmission.
As regards human communication these diverse fields can be divided into those which cultivate a thoughtful exchange between a small number of people (debate, talk radio, e-mail, personal letters) on the one hand; and those which disseminate broadly a simple message (Public relations, television, cinema).
Our indebtedness to the Romans in the field of communication does not end with the Latin root "communicare". They devised what might be described as the first real mail or postal system in order to centralize control of the empire from Rome. This allowed Rome to gather knowledge about events in its many widespread provinces.
As the Romans well knew, communication is as much about taking in towards the centre as it is about putting out towards the extremes. Thus peace is a side-effect of communication, starting, for example, when the August 30th 1963 communication hotline between U.S. and Soviet leaders went into operation.
In virtual management an important issue is computer-mediated communication.
The view people take toward communication is changing, as new technologies change the way they communicate and organize. In fact, it is the changing technology of communication that tends to make the most frequent and widespread changes in a society. The latest trend in communication, decentralized personal networking, is termed smartmobbing.
Hahalang komunikasi[édit | sunting sumber]
Kahariwang dina komunikasi disebut communication apprehension. Kahariwang saperti kitu condong dipangaruhan ku konsep-diri sahiji jelema. Sajaba kahariwang, komunikasi bisa ruksak alatan bypassing, indiskriminesyen, jeung polarisesyen. Kagagalan pikeun ngagunakeun basa anu umum digunakeun dina hii komunitas oge ngarupakeun hahalang.
References[édit | sunting sumber]
[1] Dance, Frank. "The 'concept' of communication. Journal of Communication, 20, 201-210 (1970).
Jejer nu patali[édit | sunting sumber]
- Tiori informasi
- jurnalisme
- linguistik
- postal service
- mass media
- rhetorical criticism
- social software
- neuro-linguistic programming
- communication basic topics
- vocalization
- media studies


text:
Mas Acé Salmun Raksadikaria
Mas Acé Salmun Raksadikaria atawa nu kawentar M. A. Salmun (23 April 1903 - 10 Pébruari 1972) téh bujangga, ahli basa jeung sastra Sunda jeung Indonésia. Kaweruhna dina widang sastra sarua jerona jeung katiginanana dina nyiptakeun karya-karya sastra (utamana dina basa Sunda). Lian ti karya sastra tradisional modél wawacan, gending karesmén, Salmun ogé getol ngarang novél, roman, jeung carpon.
Salmun dibabarkeun di Rangkasbitung ti kulawarga asistén wadana Mas Abusa'id Raksadikaria anu keur ngorana kungsi jadi 'kamidi' (pangarang gending karesmén jeung pinter nari). Indungna, Nyi Mas Samayi, turunan ménak Lebak, najan teu kungsi sakola, cenah parigel maca Latén, Jawa, Sunda, jeung Arab, sarta pinter basa Sunda, Jawa, Kawi, Malayu, sarta saeutik Walanda jeung basa Cina. Ku kapinteranana, dina hal basa, indung Salmun loba kanyahona dina widang pustaka bihari, sahingga sok jadi pananyaan sarjana Walanda.
Riwayat karir[édit | sunting sumber]
Saréngsé sakola di HIS, MA Salmun ngamimitian gawé di Kantor Pos dan Telepon-Telegrap (PTT) Rangkasbitung, laju dipindahkeun ka Tangjung Karang. Di dinya pisan anjeunna mimiti ngarang daria, sarta ngirimkeun tulisan-tulisanana ka Balé Pustaka. Ti Tanjung Karang, anjeunna dialihkeun deui ka Cianjur.
Taun 1938, Salmun diasupkeun ka Sidang Pangarang Sunda Balé Pustaka anu harita loba medalkeun wawacan, di antarana Ciung Wanara (1939), Mundinglaya (1940), Ekalaya Palastra (1940), Asmarandhana (1942), jeung Goda Rancana (1942). Taun 1943 Salmun kaluar ti Balé Pustaka, terus pindah jadi pagawé luhur pamong praja di Banten, tapi balik deui ka Balé Pustaka (1948-1951). Karya-karya munggaran anjeunna nu medal ti Balé Pustaka, di antarana ngarang Padalangan Pasundan (1949), ngédit Mahabharata (1950), ngaropéa Wawangsalan Jeung Sisindiran karya Mas Adiwinata jeung Radén Bratakusumah jadi Sisindiran (1950), jeung ngarang Gogoda ka nu Ngarora (1951).
Nalika Fakultas Sastra UI muka mata kuliah basa Sunda, Salmun jadi dosén luar biasa taun 1951. Anjeunna getol pisan nalika Konperensi Basa Sunda di Bandung (1952) anu ngahasilkeun ngadegna Lembaga Basa jeung Sastra Sunda (LBSS). Ampir dina kongrés-kongrés basa Sunda salajengna, Salmun salawasna ngadeudeul ku pamendak-pamendakna ngeunaan kamekaran basa Sunda.
Di Bogor, Salmun ngilu marajian sarta ngabantu medalna majalah Tjandra (1954), Manglé (1957), jeung Sari (1963). Dina majalah-majalah éta, anjeunna getol midangkeun karya-karyana anu mangrupa carita nyambung atawa bahasan ngeunaan sastra. Carita-carita nyambungna salajengna loba nu dibukukeun, di antarana baé Budah Cikapundung (1965), Angeun Haseum (1965), Villa Bati Nyeri (1966), jeung Néangan Bapa (1966).
Sakaluarna ti Balé Pustaka, Salmun jadi pagawé di Departemén Sosial nepi ka pangsiun.
Karya-karyana[édit | sunting sumber]
Karya-karya sastra munggaran MA Salmun mimiti mucunghul dina wanda dangding jeung carpon anu dimuat dina Volksalmanak Soenda jeung kalawarta Parahiangan wedalan Balé Pustaka. Sanggeus éta, anjeunna ogé ngarang wawacan, gending karesmén, bahasan/éséy, roman, sajak, jsb. Bukuna anu munggaran medal nyaéta Moro Julang Ngaleupaskeun Peusing (1923) jeung Sungkeman Gelung (1928). Naskah gending anu dijieun dina mangsa awalna jadi pangarang, di antarana Mundinglaya, Kelenting Kuning, jeung Lénggang Kancana (sadayana taun 1933). Naskah gending Lénggang Kancana salajengna di-Indonésiakeun ku Armijn Pane (1934). Dina jaman sanggeus perang, Salmun nulis gending Arya Jalak Harupat anu nyaritakeun Oto Iskandar di Nata (1954).
Karya Salmun anu kacatet jeung kakumpulkeun aya 480 judul (1929-1967), kaasup anu ditulis dina basa Indonésia. Mun ditilik jenisna, nu 480 téh ngawengku 122 judul guguritan, 6 judul wawacan, sanjak 25 judul, carita pondok 103 judul, roman 7 judul, anékdot 26 judul, drama dangding jeung gending karesmén 5 judul, bahasan 172 judul, pangaweruh umum 6 judul, jeung buku pangajaran 8 judul.
Lian ti giat dina widang sastra, taun 1965 Salmun ngadegkeun Sakola Dalang di Bandung.
Pikeun pangéling-éling kana jasana, ngaran M. A. Salmun dijadikeun ngaran jalan di Bogor anu ngaran asalna Jalan Pabrik Gas.
Sumber rujukan[édit | sunting sumber]
- Rachmat Iskandar (2006). Mengenal Lebih Dekat Bujangga MA Salmun (disalin 18 Jan. 2008).


text:
Uzbékistan
Républik Uzbékistan (atawa Uzbékstan atawa Ozbékistan), nami resmina Républik Uzbékistan (basa Uzbék: O‘zbekiston Respublikasi atawa O‘zbekiston Jumhuriyati; Sirilik: ЎзбekиcToH Pecпyблиkacи; basa Rusia: Pecпyблиka yзбekиcTaH), nyaéta hiji nagara di Asia Tengah, nu saencanna téh wewengkon ti Uni Soviét. Nagara anu daérahna kakurung daratan ieu tepung wates jeung Kazakhstan di kulon jeung kalér; Kyrgyzstan jeung Tajikistan di wétan; jeung Apganistan jeung Turkménistan di kidul. Bsa resmina téh ngan basa Uzbék, nyaéta kaasup basa Turk, tapi basa Rusia tetep digunakeun, titinggal pamaréntahan Soviét. Kirang leuwih 1 juta suku Tajik, kalompok étnis nu sarumpun jeung bangsa Pérsia, nyicingan nagara ieu,[1] ogé mangrupakeun 4,8% ti populasi.[2] Kecap Ozbek diwangun ti oz ("sajati/asli") jeung bek ("pamingpin/bangsawan"), jadina "Ozbek" téh hartina "bangsawan" atawa "pamingpin sajati".
Sajarah[édit | sunting sumber]
Wewengkon Uzbékistan geus dicicingan ti milennium kadua SM. Aya papanggih pakakas purba manusa jeung monumén-monumén di wewengkon Ferghana, Tashként, Bukhara, Khorezm (Khwarezm, Khorasmia), jeung Samarkand.
Alexander Agung nalukkeun Sogdiana jeung Baktria dina taon 327 SM, kawin jeung Roxana, murangkalihna pupuhu séké Baktria satempat. Tapi, panalukan ieu rupina heunteu loba nulungan Aléxander sabab rahayat ngalawan hangitna.[rujukan?]
Dina loba abad, wewengkon Uzbékistan dipérintah ku Kakaisaran Iran, saperti Kakaisaran Parthia jeung Sassanian.
Dina abad ka-14 M., Timur, nu diwanoh ogé sabagé Timur Lénk, ngéléhkeun bangsa Mongol jeung ngawangun hiji imperium. Dalam peperanganna, Timur Lenk ngaluaskeun wewengkonna nepi ka Wétan Tengah. Manéhna ngéléhkeun Sultan Ottoman Bayezid I. Bayezid ditangkep jeung maot waktos keur dipanjara. Timur Lenk nyobian ngawangun ibukota imperiumna di Samarkand. Ayeuna, Timur Lenk dianggap sabagé salah sahiji pahlawan ageung di Uzbékistan nu peryogi dina idéntitas jeung sajarah nasionalna. Saenggeus labuhna Impérium Timur Lénk, kaom nomaden Uzbék ngarebut wewengkon ieu. Dina abad ka-19, Kakaisaran Rusia ngamimitian ékspansina jeung nyebar ka Asia Tengah, kaasup ka Uzbékistan.
Propinsi jeung Distrik[édit | sunting sumber]
Uzbékistan kabagi kana 12 propinsi (disebut Viloyat), hiji républik otonom, jeung hiji dayeuh indepénden.
Tempo ogé[édit | sunting sumber]
Tumbu luar[édit | sunting sumber]
Tingali ogé Uzbékistan di Wikivoyage
- (en) Portal resmi
- (en) Muslim Uzbékistan
- (en) Profil Uzbékistan di situs CIA
Catetan suku[édit | sunting sumber]
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay
Bélarus · Kazakhstan · Kyrgyzstan · Rusia · Tajikistan · Uzbékistan


text:
Sasakala Situ Buleud – Purwakarta Januari 14, 2011Posted by Cyber Purwakarta in Pariwisata, Sejarah.
Tags: Buleud, Citarum, Gunung Burangrang, Karawang, purwakarta, Sasakala, Situ, situ buleud, Walungan Citarum, Walungann, Wanayasa
trackback
Kacaturkeun dina jaman Bupati R. Aria Suriawinata anu kagungan jujuluk Dalem Solawat aya ogé nu nyubet Dalem Santri, harita jeneng Bupati Kabupatén Purwakarta di Karawang. Ku lantaran Karawang sok mindeng kacaahan sabab katotog ku walungan Citarum, nya puseur dayeuh dipindahkeun ka Wanayasa.
Saenggeus puseur dayeuh pindah ka Wanayasa, Dalem Santri boga maksud pikeun mindahkeun deui kabupatén ka belah lebak. Disebut lebak sotéh pédah Wanayasa pernahna aya di luhur, di suku Gunung Burangrang.
Satuluyna Dalem Santri munajat ka Hyang Agung sangkan cita-citana tinekan. Waktu mujasmedi, Dalem Santri meunang ilapat. Saenggalna anjeunna ngageroan cutak, ayeuna mah wadana.
?ta wadana dibéré pancén pikeun néangan tempat anu pantes dijadikeun puseur dayeuh kabupatén. Dina impian dalem yén tempat anu pipanteseun pikeun dijadikeun kabupatén téh nyaéta tempat anu aya kobakan cai sarta tangkal tanjung tilu.
“Mamang Cutak, peuting téh kaula ngimpi, ari dina impian téh urang kabéhanana aya di hiji tempat anu pikabetaheun. Tempatna di belah lebak, aya kobakan cai jeung tangkal tanjung tilu.
Ku kituna, ayeuna kénéh mamang gera miang! Jugjug éta patempatan! Upami geus kapanggih, geuwat lapor ka kaula!” ceuk Dalem Santri harita.
“Unjuk sumangga, kaula nun ayeuna kénéh Mamang seja permios bade milari éta patempatan !”
“Pikeun batur keueung di jalan mah ngajak waé ponggawa duaan!” ceuk Dalem Santri.
Gancangna carita cutak téh indit ka lebak néangan tempat saperti anu dipisaur ku Dalem téa. Kaayaan harita masih kénéh leuweung geledegan. Tangkal kai jeung kakayon séjéna rembet kénéh matak hésé lumangku gagancangan. Komo wates tungtung kulon Wanayasa, sajaba ti rembet ku kakayon téh jalana ogé rumpil. Atuh cutak jeung dua ponggawa téh teu sirikna nété akar-ngeumbing jangkar mapay-mapay jalan pikeun néangan tempat anu cocog jeung impian Dalem.
Saterusna cutak téh nepi ka hiji tempat anu masih keneh leuweung ganggong-sima gonggong. Manéhna ngadadak nyieun heula jalan, ngabukbak leuweung. Teu lila anjog ka hiji tempat anu aya kobakan cai, tempat pangguyangan badak anu jolna ti Simpeureum jeung Cikumpay. Kitu deui di sabudeureun éta kobakan cai téh aya tangkal tanjung tilu persis jeung impian Dalem téa. Cutak atoheun pisan manggih éta patempatan téh, saterusna manéhna ngalaporkeun hal éta ka Dalem. Geus kitu mah Dalem kalayan dibarengan ku cutak ngajugjug ka éta patempatan. Sabada di bébérés éta tempat téh dingaranan Sindangkasih. Sindang hartina eureun heula ari kasih tina kecap asih. Jadi, Sindangkasih téh hartina tempat eureun anu pikaresepeun jeung anu pikaasiheun.
Nurutkeun carita, harita aya hiji lalaki tukang ngalalana nu ngarana Purbasari. ?lmu pangaweruh Purbasari éstu nyongcolang nepi ka kapake ku Dalem dina nguruskeun rupa-rupa pasualan. Kitu deui nalika puseur dayeuh rek dipindahkeun ti Wanayasa ka Sindangkasih, Purbasari dipentés pangabisana pikeun mémérés éta patempatan.
Purbasari dijenengkeun cutak di Sindangkasih ku Dalem Aria Suriawinata. Kaayaan Sindangkasih beuki ramé nu dumuk ngalobaan. Saenggeus ningali kaayaan sarupa kitu, Purbasari indit deui ka belah kalér anu ahirna anjog ka wewengkon Cikampék ayeuna.
Kalungguhan cutak di Sindangkasih diganti ku R. Rangga Natayuda. Ari éta pangguyangan badak téa, ku cutak R. Rangga Natayuda satuluyna dibebenah dipapantes dijadikeun hiji situ. Kitu deui wewengkon disabudeureunana dibébérés. Tempat-tempat anu tadina lungkawing dirarata, nya jleg baé jadi palataran anu kiwari jadi palataran anu kiwari jadi lemah Karesidénan.
Atuh urut pangguyangan badak téa saenggeus dipapantes mah robah jadi hiji situ anu katelah ayeuna Situ Buleud téa, anu kiwari jadi salah sahiji kareueus warga masarakat Kabupatén Purwakarta.***
Komentar»
No comments yet — be the first.


text:
Dompét
Dompét nya éta wadah duit , jaman baheula dompét téh dijieun tina anyaman pandan atawa huaan lembut tina awi pikeun wadah bako jeung daun kawung nu sok dipésakan lemesna tampékan.[1]
Asal Usul Dompét[édit | sunting sumber]
Mangpaat tina dompet nya éta ngamankeun duit sangkan rapih jeung teu amuradul.[2] Wangenan dompét numutkeun Encyclopedia Britannica mimitina tina istilah fiscus.[2] Istilah ieu dipaké ku bangsa Romawi pikeun wadah paranti ngumpulkeun duit kaisar.[2] Baheula mah duit téh dikumpulkeun dina karanjang jeung istilah béda dipakéna ku sabab geus aya juru simpen publik anu disebut aerarium.[2] Fiscus ieu téh ngumpulkeun duit ti propinsi-propinsi anu aya dina ka kuasaan kaisar Roma.[2] Dina masa Vespian aya istilah fiscus Alexandricus jeung fiscus Asiaticus pikeun némbongkeun dompét ti Afrika jeung ti Asia.[3] Ide dompét téh bisa jadi datangna ti indipidu unggal nagara atawa sabalikna, nu jelas mah dompét jadi wadah paranti nendeun duit pikeun kabutuhan sapopoé.[3] Ku sabab kitu dompét dirancang kalayan bentukna panjang sangkan lembaran nu dijero téh anger bentukna teu kusut, soéh jeung amburadul.[3] Tapi dompét bentuk panjang balukarna teu sakabéh eusina bisa asup.[3] Satuluyna rancangan dompét nya éta bentukna ngalipet.[3]
Cara Milih Dompét[édit | sunting sumber]
Pastikeun dompét téh saluyu jeung ukuran jeung pungsina.[4] Pastikeun ukurana saluyu jeung kantong sangkan teu pagedrug, pilih pésak-pésak dompetna naha cukup jeung kabutuhan saperti ATM, KTM, jrrd.[4] Ditilik tina bahanna pilih anu kualitasna alus jeung lembut, misalna bahan kulit atawa lawon.[4] Desain, kudu disaluyukeun jeung modél dompét anu anyar jeung saluyu jeung umur.[4] Ayeuna mah geus nyampak dompét anu modélna rupa-rupa boh awéwé boh lalaki.[4]
Cara Ngarawat Dompét[édit | sunting sumber]
Kualitas dompét teu ngajamin dompét éta awét ku sabab anu matak awét nya éta cara maké jeung ngarawatna saperti dompét kudu jauh tina cai ku sabab cai ngabalukarkeun kulit dompét jadi moloplokan.[5] Kadua, singkahan nendeun dompét di saku tukang lantaran bakal ngarusak presisi tina dompét, jeung henteu alus pikeun tulang tukang jeung ngarusak kaputan dompét. [5]
catetan[édit | sunting sumber]
- ↑ Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c d e Sejarah Dompet(Dicutat tanggal 13 November 2011)
- ↑ a b c d e Asal Usul Dompet(Dicutat tanggal 13 November 2011)
- ↑ a b c d e Tips Memilih Dompet Berkualitas (Dicutat tanggal 13 November 2011)
- ↑ a b Bagaimana Cara Merawat Dompet?(Dicutat tanggal 13 November 2011)


text:
Pasantrén
Pasantrén (Basa Indonesia:Pesantren), pondok pasantrén atawa disebut pasantrén hungkul, nyaéta sakola Islam nu maké asrama anu aya di Indonésia. Tujuan pangatikan di jero pasantrén nyaéta pikeun neleban pangaweruh ngeunaan Al-Qur’an jeung Sunnah Rosul, ku jalan diajar basa Arab jeung aturan-aturan tata basa-basa Arab. Nu dialajar di pasantrén (nu disebut santri) dialajar di ieu sakola, sakalian hirup sapopoé di asrama (kobong)anu geus disadiakeun ku pasantrén. Institusi anu sarupa jeung pasantrén ogé aya di nagara-nagara lian; misalna di Malaysia jeung Thailand anu disebut sekolah pondok, ogé di India jeung Pakistan anu disebut madrasa Islamia.
Daptar eusi
Wangenan Pasantrén[édit | sunting sumber]
Istilah pasantrén téh asalna tina kecap “pa-santri-an”. Kecap “santri” hartina murid dina basa Jawa/basa Sunda. Ana pon istilah “pondok” asalna tina basa Arab “funduuq” (فندوق) anu hartina pamondokan/tempat meuting. Husus di wewengkon Acéh, pasantrén téh disebutna dayah. Pasantrén biasana dipupuhuan ku saurang Kyai. Pikeun ngatur hirup kumbuh di pondok pasantrén, kyai nunjuk saurang santri senior pikeun ngatur adi-adi kelasna, maranéhna biasa disebut lurah pondok. Tujuan para santri dipisahkeun ti kolot jeung kulawargana nyaéta sangkan maranéhna diajar hirup mandiri sakalian sangkan bisa ngaronjatkeun hubungan jeung kyai oge jeung Alloh SWT. Ceuk sawangan lian, pasantrén asalna tina kecap pa-santri-an anu hartina tempatna para santri. Kecap santri sorangan asalna tina kecap “cantrik” (Sunda:Catrik) (Basa Sangsakerta, atawa mungkin basa Kawi) anu hartina jelema anu teu weléh nuturkeun guru, anu satuluyna dikembangkeun ku Paguron Taman Siswa kana sistem asrama anu disebut “pawiyatan” (Sunda: Pawiatan). Istilah santri ogé kapanggih dina basa Tamil, anu hartina guru ngaji. Ana pon C.C Berg mah boga sawangan yén éta istilah téh asalna tina istilah “shastri”, anu dina basa India mah hartina jelema anu nyaho buku-buku suci agama Hindu atawa saurang sarjana ahli kitab suci agama Hindu. Sakapeung sok dianggap minangka gabungan kecap saint (manusa hadé) jeung rarangkén tra (resep nulungan), jadi kecap pasantrén hartina bisa jadi tempat pangatikan jalma-jalma hadé.
Pasantrén asalna mah mangrupa puseur panggodogan ajén-ajén jeung nyebarna agama Islam. Tapi dina kamekaranana, ieu lembaga téh wilayah garapanana beuki ngalegaan anu teu ngan saukur tuluy-tuluyan ngaronjatkeun mobilitas vértikal (ku dijejelan matéri-matéri kaagamaan), tapi ogé jeung mobilitas horizontal (kasadaran sosial). Kiwari pasantrén teu ngan saukur ulukutek dina kurikulum anu dumasar kana kaagamaan (religious-based curriculum) jeung leuwih condong “ngawang-ngawang” , tapi ogé kurikulum anu napak kana pasualan-pasualan kamasarakatan kiwari (society-based curriculum). Alatan kitu, pasantrén téh teu bisa dihakiman langsung ngan saukur minangka lembaga kaagamaan murni, tapi ogé (sakuduna) jadi lembaga sosial anu hirup jeung ngaréspon rupa-rupa pasualan masarakat di sabudeureunana.
Pondok pasantrén nyaeta lembaga pendidikan Islam pangkolotna anu mangrupa produk budaya Indonésia. Ayana pasantrén di Indonésia dimimitian ti saprak Islam asup ka ieu nagri kalawan ngadopsi sistem pangatikan kaagamaan anu sabenerna geus lila mekar saacan kadatangan Islam. Minangka lembaga pangatikan anu geus ngakar di ieu nagri, pondok pasantrén boga pangaruh anu gedé kana lalampahan sajarah bangsa.
Di Indonésia réa pasantrén anu ngan saukur ngabeungbeuratan ka para santrina ku biaya anu murah, sok sanajan aya sababaraha pasantrén modérn anu ngabeungbeuratan ku waragad anu leuwih mahal. Sanajan kitu, saupama dibandingkeun jeung sababaraha institusi pangatikan lian anu sajenis mah, pasantrén modérn téh jauh leuwih murah. Organisasi massa (ormas) Islam anu paling réa boga pasantrén téh nyaéta Nhadlatul Ulama (NU). Ormas Islam lianna anu ogé boga loba pasantrén nyaéta Al-Washliyah jeung Hidayatullah.
Jenis Pasantrén[édit | sunting sumber]
Pasantrén anu ngan saukur ngajarkeun kaélmuan agama Islam disebut pasantrén salafi. Pola tradidional anu dilarapkeun dina pasantrén salafi nyaéta para santri digawé keur kyai-bisa macul sawah, ngurus balong jsb.- Lolobana mah pasantrén salafi nyadiakeun asrama pikeun tempat matuh para santrina kalawan waragad anu murah atawa tanwaragad (haratis). Para santri umumna mah méakkeun waktu nepi ka 20 jam dina sapoé kalawan pinuh ku kagiatan, ti mimiti solat shubuh dina wanci janari, nepi ka maranéhna saré deui peutingna. Wanci pabeubeurang para santri mangkat ka sakola umum pikeun diajar kaélmuan formal, pasosoré maranéhna hadir dina pangajian jeung kyai atawa ustadz pikeun neleban pangatikan agama jeung Al-Qur’an.
Aya ogé pasantrén anu ngajarkeun pangatikan umum, anu proséntaseu atikanana réa kénéh élmu-élmu pangatikan agama Islam tibatan élmu umum (matématika, fisika jrrd). Anu kieu sok mindeng disebut minangka pondok pasantrén modérn, jeung umumna mah tetep nekenkeun ajén-ajén tina kabasajanan, kaihlasan, kamandirian, jeung ngadali diri. Dina pasantrén anu matéri atikanana campuran antara pangatikan élmu formal jeung élmu agama Islam mah para santri téh dialajarna siga di sakola umum baé atawa di madrasah. Pasantrén campuran pikeun tingkat SMP kadang-kadang ogé dipikawanoh minangka Madrasah Tsanawiyah, ana pon pikeun tingkat SMA mah ngaranna Madrasah Aliyah. Tapi bédana pasantrén jeung madrasah mah aya dina sistemna. Ari pasantrén mah santrina diasramakeun, ari madrasah mah henteu.
Iwal ti éta ogé aya pondok pasantrén induk anu oga cabang di wewengkon lia, jeung biasana dikokolakeun ku alumni éta pasantrén induk. Contona baé, Pondok Pasantrén Modérn Darussalam Gontor anu perenahna di Ponorogo, Jawa Wétan boga cabang pondok alumni, diantarana:
- Pondok Modérn Arrisalah di Slahung anu dipupuhuan ku KH Ma’sum Yusuf.
- Pondok Modérn Assalam Sukabumi di Sukabumi Jawa Kulon anu dipupuhuan ku K. Badrusyamsi, M.Pd.
Sajarah Umum[édit | sunting sumber]
Umumna hiji pasantrén ditaratas ku ayana saurang kyai di hiji patempatan, tuluy datang santri anu rék dialajar agama ka anjeunna. Sabada beuki poé beuki réa santri anu daratang, muncul inisiatif pikeun ngadegkeun pondok atawa asrama di gigireun imah éta kyai. Jaman baheula mah kyai teu ngarencanakeun kumaha ngawangun éta pondokna, ngan anu kapikiran sotéh ngan saukur kumaha ngajarkeun élmu agama sangkan bisa dicangking jeung dipikaharti ku para santri. Harita mah kyai téh can neundeun perhatian kana patempatan anu dicicingan ku para santri, anu umumna leutik pisan jeung basajan. Maranéhna nempatan hiji gedong atawa imah leutik nu diwangun ku sorangan di sabudeureun imah kyai. Beuki réa éta jumlah santri, beuki nambahan ogé éta kobong anu diwangun téh. Para santri tuluy mopilérkeun éta ayana pasantrén téh, nu antukna jadi kawentar kamana-mana,contona baé siga pondok-pondok anu muncul di jaman Walisongo.
Pungsi Pasantrén[édit | sunting sumber]
Pondok pasantrén di Indonésia boga pungsi jeung mangpaat anu kacida gedéna, boh pikeun kamajuan Islam sorangan atawa keur bangsa Indonésia kalawan gembleng. Dumasar kana catetan anu aya, kagiatan pangatikan agama di [Nusantara]] téh geus dimimitian ti taun 1596. Ieu kagiatan agama téh anu satuluyna disebut ku istilah Pondok Pasantrén. Komo dina catetan Howard M. Federspiel, salah sauran panalungtik ka-Islaman di Indonésia mah, dina awal abad ka-12 puseur-puseur studi di Acéh jeungPalémbang (Sumatra), di Jawa Wétan, jeung di Gowa (Sulawesi) téħ geus ngahasilkeun tulisan-tulisan penting jeung geus narik santri-santri pikeun dilajar.
Modérnisasi Pasantrén[édit | sunting sumber]
Sabab-musabab ayana modérnisasi pasantrén téh diantarana: kahiji, munculna wacana panolakan taqlid kalawan “mulang deui kana Al-Qur’an jeung sunnah” minangka isu séntral anu mimiti ditadaruskeun ti taun 1900. Mangka ti wanci harita padungdengan antara kaum sepuh jeung kaum ngora atawa kalangan réformis jeung kalangan ortodoks/konsérvatif mimiti mukakeun hal éta jadi wacana publik. Kadua: beuki mukana wacana perlawanan nasional kana kolonialisme Walanda. Katilu, medalna kasadaran kalanganMuslim pikeun ngaropéa organisasi kaislaman maranéhna anu leuwih konséntrasi kana aspék sosial ékonomi. Kaopat, dorongan kaum muslim pikeun ngaropéa sistem pendidikan Islam. Salah sahiji tina kaopat faktor nu kasebut dina sawangan Karel A. Steenbrink mah, nyaéta anu teu weléh jadi sumber inspirasi para “pembaru” Islam pikeun ngalakukeun parobahan Islam di Indonésia.
Pungsi Sosial[édit | sunting sumber]
Minangka pungsi sosial, pasantrén geus boga peran anu penting di Indonésia jeung nagara-nagara lian anu pangeusina réa ngagem agama Islam. Alumni pondok pasantrén umumna geus sumebar di sakumna wewengkon Indonésia. Sababaraha alumnus pasantrén ogé geus boga kiprah di panggung nasional, anu kawentar diantarana:
- Dr. Hidayat Nurwahid (manten Ketua MPR RI)
- KH. Hasyim Muzadi (Ketua PB Nahdlatul Ulama)
- Prof. Nurkholish Madjid manten (Rektor Universitas Paramadina)
- Dr. Din Syamsuddin (Sekretaris Umum Majelis Ulama Indonesia (MUI).
- KH. Abdurrahman Wahid, salah saurang kyai kasohor, nyaéta manten Presiden Republik Indonesia. Anjeunna putra KH. Wahid Hasyim, saurang kyai anu ogé inohong pergerakan kamerdekaan Indonésia jeung kugsi dua kali ngajabat Menteri Agama di Indonésia. Sawatara akina nyaéta KH. Hasyim Asy'ari, saurang pahlawan nasional Indonesia jeung nu ngadegkeun Nahdlatul Ulama, salah sahiji organisasi Islam panggedéna di Indonésia.
Tingali ogé[édit | sunting sumber]
- (Indonesia) PPMI Assalaam - Solo Indonesia. Pupuhu PPMI Assalaam période 2007-2010, Drs. H. Ma'ruf Rohmat, nyaéta alumniGontor.
- Al Mu'min - pasantrén di Ngruki anu kawentar alatan pupuhuna, Abu Bakar Ba'asyir dituduh ilubiung dina konspirasi Bom Bali 2002.
- Pasantrén Hidayatullah
Sumber[édit | sunting sumber]
Réferénsi[édit | sunting sumber]
1. ^ Fatah, H Rohadi Abdul, Taufik, M Tata, Bisri, Abdul Mukti. Rekontruksi Pesantren Masa Depan, (Jakarta Utara: PT. Listafariska Putra, 2005), hal.11
2. ^ HS, Mastuki, El-sha, M. Ishom. Intelektualisme Pesantren, (Jakarta: Diva Pustaka, 2006), hal.1
3. ^ Haedari, H.Amin. Transformasi Peasntren, (Jakarta: Media Nusantara, 2007), hal.3
4. ^ Wahab, Rochidin. Sejarah Pendidikan Islam di Indonesia (Bandung: Alfabeta,CV, 2004) hal.153,154
5. ^ Hielmy, Irfan. Wancana Islam (ciamis:Pusat Informasi Pesantren,2000), hal. 120
6. ^ Majalah Tajdid (ciamis:Lembaga Penelitian dan Pengembangan, 2009), hal. 358
Warta luar[édit | sunting sumber]
• MyPesantren.com, Portal Jejaring Sosial Dunia Pesantren Indonesia
• Pesantrennet.org, Portal jaringan pesantren Indonesia
• Pesantren UII, Pesantren Universitas Islam Indonesia


text:
Amsterdam
Amsterdam nyaéta puseur dayeuhna nagri Walanda sacara de jure, ditulis di jero undang-undang dasar. Tapi dayeuh pamaréntahan Walanda sacara de facto nyaéta Den Haag. Di dayeuh pamungkas ieu ogé aya wawakil-wawakil ti nagara deungeun, parlemen, mahkamah agung, sarta karaton ratu. Ngaran dayeuh ieu asalna ti kecap Amstellerdam,[1] nyaéta némbongkeun asal dayeuh nyaéta hiji bendungan (dam) di walungan Amstel.
Kota ieu legana 219,07 km² tur pangeusina 742.951 yuta jiwa (2004). Dayeuh ieu sacara administratip dibagi jadi 15 bagian anu kurang leuwih bisa disaruakeun jeung kacamatan di Indonésia, tapi disebut kalayan istilah deelgemeente.
Tembok pertahanan Amsterdam (Basa Walanda: Stelling van Amsterdam) nyaéta kaasup hiji warisan dunya anu ditangtayungan ku UNESCO mimitian warsih 1996.
Tumbu kaluar[édit | sunting sumber]
- (en) Loka ramat resmi
- (en) Warisan dunya - Tembok pertahanan
- (id) Potret Amsterdam
Rujukan[édit | sunting sumber]
- ↑ Encyclopædia Britannica Eleventh Edition, Vol 1, p896-898.


text:
Kontak
Mau pesan galendo?
Galendo.com adalah penjual makanan galendo pertama di Indonesia secara Online via internet.
Silakan hubungi saya aja (kang Oman)
bisa call atau SMS
di nomor HP: 0813 2345 2229
Alamat:
Jl. Ciptomangunkusumo No. 524
RT01/RW23 Ciamis
Jawa Barat – 46211
4 Comments
-
salam kenal..
wilujeng tepang kanggo kang oman anu tos kersa ngalestarikeun makanan tradisional urang ciamis.
sim kuring asa-asa kenal gening ka salira nya..
punten,waktos smp sakola dmn nya?
hatur nuhun
-
sawangsulna hatur nuhun seja linggih..
nya kitu tea kang da geuning budaya lokal teh ampir leungit kasered ku budaya2 nagara deungeun..upami heunteu ku orang sunda na keneh mah nya bade kusaha deui atuh kang anu ngalestarikeun-nana..hehe kitu manawi kang.
simkuring waktos SMP sakola di SMP 4 ciamis kang..anu disagedengeun Mesjid Agung Ciamis tea.
-
-
Assalamualaikum wr wb.
Kang punten, upami sistem dropship tiasa henteu?
Manawi tiasa ke urang pasarkeun, pami kapayun seueur peminat abdi bade janten agen. Kumaha tah…
Aeh muhun abdi ayeuna di Tangerang padumukan teh.
Nuhun kang infona..
Wassalam
Dedi
0818869727
-
Aku pingin beli galendo oleh2 khas ciamis,krn aku tinggal di karawang jd jauh bl ke ciamisnya mk aku mau psn on line aja bisa engga?


text:
SILSILAH PAGUYUBAN SUNDAWANI
adalah Organisasi persaudaraan dan persatuan kekeluargaan antar element kesundaan yang mengabdikan diri
pada masyarakat sekitar khususnya dan masyarakat luas pada umumnya. Lambang
Sundawani berlambang Harimau dengan bola dunia sbg wujud semangat dan
kekuatan ke-Siliwangian yang keberadaannya telah melekat pada masyarakat
Sunda. Paguyuban Sundawani Disahkan pada tangal 21 Juni 2007 dibandung.
Paguyuban Sundawani mempunyai Arti sebagai berikut :
1. SUNDA
Merupakan semua element masyarakat yang berada di tatar sunda
dan atau memiliki kepedulian terhadap tatar sunda.
2. WANI
Merupakan pemersatu
untuk kebangkitan akan keberanian dalam
memperlihatkan potensi menjadi
kompetensi diri
khususnya dan setiap element ke-Sundaan pada umumnya.
3.
HARIMAU
Melambangkan kedisiplinan, kekuatan, kemandirian, dalam berpikir
dan bertindak.
4. BOLA DUNIA
Melambangkan bhw Sundawani ikut serta dalam
era globalisasi.
5. PITA
Dengan warna kuning emas sebagai ikatan yg harmonis untuk
menuju pencerahan.
6. TULISAN
Dengan warna hitam menunjukan ketegasan dan
kedewasaan dalam
bertindak.
Moto dari pada Paguyuban Sundawani
" NGAJAGA LEMBUR, AKUR JEUNG BELA KA
DULUR, PANCEUG NA GALUR.."
Paguyuban Sundawani bertempat :
• Sekretariat Dewan Pimpinan Pusat
Jl. Reog No. 20, Kecamatan Batununggal,Bandung
KETUA UMUM :
Lucky Lesmana alias Kang KIKI MEDFO
• Sekretariat Dewan PImpinan Daerah Kota Bandung
Jl. Terusan Martanegara No. 31 Turangga, Kecamatan Batununggal, Bandung
KETUA DPD Kota Bandung :
Achmad Nugraha alias Kang MEMET
Amanat ti Sepuh !
Sampurasun Hei..rahayat sunda, iyeu kula datang, rek neupikeun hiji pamenta kula ka arandika.....kula hayang nenjo sunda ngahiji dina lampah jeung paripolah, sadogdog saigeul sapihanean, kacai jadi saleuwi kadarat jadi salogak kacai keur susuci kadarat keur ibadah...Hiji amanat kula sing inget jeung kade poho, "PAKUSARAKAN", ulah paaing-aing, asa aing pang jayana asa aing pang kakoncarana, arandika salaku urang sunda hirup teh kudu yuni kembang ulah julid atiRahayat sunda sakabeh, sadaya seuweu putu SILIWANGI boh nu di priangan, nu di cirebon, nu di banten oge seuweu putu sadaya anu aya dibuana pancatengah..kula mihape kade pisan ualah silih pagetreng jeung sasama putu SILIWANGI, hade goreng masih dulur sorangan, munsalah ganjang omean mun bener geuwat tutuekeunKade ulah jadi putu SILIWANGI anu munafek, pohon kalembur matuh banjar karang pamidangan, poho kageulung kade yeuhh arandika sing inget timana keur di mana jeung rek kamana Nitip kula nagri sunda anu endah, mihape nya barudak...
Dikutip ti Kakang Betrik Orangsunda Pasisian
ari Batur mah cita" teh Hayang boga tanah anu hegar jeung luas ,.,.,
Ari kami mah cukup ku tanah pas saawak keun weh lah ,.,.,Ari batur mah cita" hayang kabeuli baju anu alus tur mahal,.,Ari kami mah cukup ku kaen kapan ( boeh ) ,.,Ari batur mah cita" hayang kabeuli Jaguar jeung mescedes mercy ,.,Ari kami mah cukup ku bisa nyewa karanda, jang mawa kamakam ,.,Hirup bakal endah lamun bisa nyukuran kanu nikmat pangeran ( ALLOH .S.W.T. )
Pituah ti Sepuh !
Urang hirup di dunya moal lana, kadang urang sok ti suksruk ti dungdung sibuk neangan dunya sampe kapoho keur pibeukeulan urang hirup di kalanggengan.Dulur - dulur..Teu salah memang mun urang neangan dunya tapi kahade tong poho kanu pancen utama nyeta seja ibadah Ka Mantena. Dulur - dulur di mana wae ayana..
Mumpung urang masih keular di alam dunya, jieun kahadean sa loba - lobana. Jadikeun diri urang anu manfaat boh keur diri sorangan boh keur batur.
* " Bikeun naon nu bisa dibikeun , sok sanajan saleutik naon bae lamun eta memang aya manfaatna keur jalma nu lian (tutulung kanu sangsara tatalang kanu tunggara )"
* "Kudu akur jeung saha bae ( lobakeun dulur ) entong malah pakia - kia ". Cek kolot urang kapan aya paribasa kieu babaturan sarebu can cukuptapi musuh hiji asana loba teuing. Kapan oge lain ari ngarana silaturahmi teh bakal manjangkeun rejeki jeung majangkeun umur"
Sakitu heula ti simkuring, hapunteun pisan bilih aya basa anu teu merenah sareung teu leureus saur agama. Mun beuneur nya etamah kaluar na tinu agama , mun salah nya etamah leureus - leureus tina kahilapan simkuring..
Kutipan Sukandar Raharja


text:
xvYCC
xvYCC atawa Extended-gamut YCC nyaeta hiji rohangan kelir nu dipake dina elektronika video set televisi panel rata, nu ngarojong 1.8 kalieun jumlah kelir nu dipake dina rohangan kelir sRGB.[1] xvYCC ditetepkeun ku IEC Oktober 2005 tur dipublikasikeun Januari 2006 minangka IEC 61966-2-4. Spektrum nu leuwih lega tina backlighting LED ngaganti katoda tiis nyababkeun bisana nambah pamidang color gamut LCD.
xvYCC make jangkah ajen nu lengkep (1 tepi ka 254 dina hiji rohangan 8-bit) pikeun midangkeun kelir. Dina BT.601 jeung BT.709, kelir RGB dipidangkeun ukur ku ajen 8-bit ti 16 tepi ka 235. Jangkah nu kawates ieu dijieun keur mere lolongkrang pikeun undershoot jeung overshoot, nu mangrupakeun sipat pasinyalan TV analog. Dina pasinyalan TV digital mah, undershoot jeung overshoot teh teu aya, kusabab kitu ajen ti 1-15 katut 235-254 bisa dipake keur midangkeun kelir nu sajati. Pikeun ngajaga kacocogan ka tukang jeung standar samemehna, kelir standar beureum (red (R)), hejo (green (G)), bulao (blue (B)) jeung bodas (white) diitung keneh make susunan nu sarua dina rohangan kelir. Jangkah ajen digital nu leuwih rubak bisa mere lolongkrang keur midangkeun hejo kolot (deeper green), beureum kolot (deeper red), katut bulao kolot (deeper blue) - tur tangtuna oge kelir-kelir panengah nu samemehna aya dina saluareun wawates dina rohangan kelir CCIR 601.
Rohangan kelir televisi définisi luhur nu didefinisikeun ku BT.709 ngawengku ukur 45 persen tina ajen nu bisa dipake lamun make indeks RGB ti 1 tepi ka 254, sabab susunan eta kawates ukur 16 tepi ka 234 ku spesifikasi BT. Standar xvYCC make standard 1 tepi ka 254, tur bisa nyandikeun (encode) leuwih ti dua kalieun jumlah ajen kelir. (Sistim sRGB aya antara BT.709 jeung sistim xvYCC, nu mere lolongkrang keur sakabeh kombinasi ajen R, G jeung B ti 16 tepi ka 235 - leuwih loba kombinasina, tapi henteu saloba dina xvYCC.)
Dina hiji paper nu diterbitkeun ku Society for Information Display taun 2006, pangarangna metakeun 769 kelir dina Munsell Color Cascade kana rohangan BT.709 jeung rohangan xvYCC. 55% tina kelir Munsell bisa dipetakeun kana gamut sRGB, tapi 100% kelir eta bisa dipetakeun kana gamut xvYCC.[2] Kelir u leuwih kolot bisa dijieun - contona beureum kolot bisa dijieun ku cara mere koefisien negatif kana kelir nu lalawanan.
Mekanisme keur mawa definisi sabudeureun gamut keur xvYCC geus didefinisikeun dina Spesifikasi HDMI 1.3. Sok sanajan fitur kelir anyar liana dina HDMI 1.3, Kelir Kolot (Deep Color), henteu diperlukeun keur ngangkut informasi kelir xvYCC, Deep Color geus ilahar dihubungkeun jeung xvYCC sabab fitur-fitur ieu dipake babarengn dina sistim CE high-end pikeun ngaronjatkeun kualits gambar nu ditempo. Di saluhureun 480p jeung 576p, sistim Deep Color kudu make kabel HDMI Kategori 2 (dituduhkeun ku hiji logo), nu cocog keur link clock rate saluhureun 75MHz.[3]
Rujukan[édit | sunting sumber]
- ↑ "HDMI 1.3 Update". HDMI Licensing. 20 Pébruari 2006. Diakses pada 30 Agustus 2006.
- ↑ Matsumoto et al, 19.2: xvYCC: A New Standard for Video Systems using Extended-Gamut YCC Color Space, SID '06 Digest, pp. 1130-1133. Available from http://www.sid.org.
- ↑ Keur mode EDTV (480p jeung 576p), data Deep Color 12-bit oge bisa diangkut sapanjang tumbu make clock well sahandapeun wates rubak pita dina kabel Kategori 1.


text:
Kaca Eunteung
Kaca eunteung, nya éta geblegan kaca nu sabeulahna diulasan sabangsa cét pikeun ngeunteung, sok disebut ogé eunteung.[1] Nangtung hareupeun eunteung bisa nyaho kana rupa sorangan.[1]
Salila rébuan taun, kaca-kaca anu dipaké ku manusa dijieun ti logam anu geus digosok kuningan, parunggu, pérak, atawa emas.[2] Kira-kira dina taun 1300, para pengrajin di Venice manggihan hiji cara pikeun nyieun eunteung-eunteung ku kaca ku cara ngabeuleum lapisan cai raksa sarta timah.[2] Kalayan pohara gancang, eunteung-eunteung ti kaca ieu ngagantikeun eunteung-eunteung ti logam.[2] Tapi eunteung-eunteung kaca ieu téh jauh ti sampurna.[2] Dina taun 1691, di Perancis kapanggih hiji cara pikeun nyieun kaca lempengan.[2] Alatan kaca lempengan leuwih beurat sarta cemerlang, kaca éta jauh leuwih luyu pikeun eunteung-eunteung tinimbang kaca-kaca biasa.[2]
Kamajuan saterusna nyaéta dipakéna lapisan pérak ipis dina bagian tukang eunteung sarta lain tina campuran timah cai raksa.[2] Lain ukur ngan uap cai raksa anu picilakaeun pikeun para pagawé, tapi lapisan pérak anu anyar éta ogé mantulkeun leuwih loba sinar-sinar lampu sarta leuwih alus pikeun dipaké minangka eunteung.[2] Ieu ogé ngarah kana beuki gancangna prosés pembuatan sarta nyieun eunteung leuwih murah.[2]
Dewasa ieu, kaca lempengan anu kandelna saparapat inchi dipaké pikeun nyieun eunteung-eunteung kelas hiji.[2] Kaca dipotong nurutkeun ukuran anu dipikahayang kalayan ngagunakeun pemotong diamond.[2] Di "pabrik pengasahan", tungtung-tungtung kaca dikokolakeun ku keusik sartacai.[2] Saterusna, dilicinkeun jeung batu keusik lemes sarta digosok kana lawon-lawon penggosok anu dilapis ku gincu.[2]


text:
Karna
Karna (Sansakerta: कर्ण; Karṇa)
nu boga ngaran landihan Radea nyaéta salah sahiji inohong dina wiracarita Mahabarata anu kawéntar. Manéhna sabenerna mah masih baraya saindung tilu Pandawa, nyaéta Yudistira, Bima sarta Arjuna (Dua Pandawa séjén nyaéta Nakula jeung Sadéwa mah lain baraya langsung Karna, tapi baraya misanana).
Daptar eusi
Harti ngaran[édit | sunting sumber]
Dina basa Sansakerta, ngaran Karna sacara harfiah hartina ceuli. Dina harti anu tersirat, kecap "Karna" ogé boga harti "parigel" atawa "pinter". Karna ogé nyandang ngaran "Radea" waktu keur leutik. Ngaran éta dibikeun ku kolot pulungna, nyaéta Adirata jeung Rada. Ngaran "Radea" sacara harfiah hartina "anak Rada".
Loba nu nganggap cenah kecap "Karna" dipilih sabab manéhna dilahirkan ngaliwatan ceuli, tapi anggapan kasebut henteu salawasna bener sabab sawatara vérsi nyaritakeun yén Karna lahir normal, sarta kaparawanan indungna (Kunti) balik deui sanggeus ngalahirkeun manéhna. Sanggeus Kunti ngalahirkeun orok, eta jabangbayi teh henteu dibéré ngaran sarta dipalidkeun ka walungan Aswa. Eta orok kapanggih sarta dipulung ku Adirata sabagé hadiah pikeun Rada. Saprak ti harita, orok anu dipulung ku Adirata dibéré ngaran Radea.
Kalahiran[édit | sunting sumber]
Karna téh ngarupakeun anak Kunti ti Déwa Surya. Dina Mahabarata dicaritakeun yén dina mangsa ngorana Kunti dibéré hiji kasaktian ku Resi Durwasa sanggup ngagero para Déwa sarta ménta kasinugrahan ti Déwa. Sanggeus nampa kasaktén kasebut, Kunti mecakan ngagero Déwa Surya. Déwa Surya ogé datang ka hareupeun Kunti sarta nanyakeun naon kahayangna. Dewi Kunti nyarita yén manéhna ngan mecakan kasaktén sarta ménta supayah Sang Déwa balik deui ka tempat anjeunna. Tapi Déwa Surya nampik pikeun indit ka kahyangan sabab jampé anu dibikeun ku Resi Durwasa ogé boga fungsi pikeun ménta anak ti déwa anu geus digeroan. Kunti anu henteu nyaho hal kasebut jadi kagét. Manéhna henteu hayang meunang jodo dina umur nu ngora. Ahirna Déwa Surya jangji yén jaga sanggeus Kunti ngalahirkeun anakna, kaparawananana baris balik deui.
Satuluyna Déwa Surya méré kasinugrahan mangrupa anak dina kandungan Kunti, sanggeus éta Sang Déwa balik ka asalna. Sawatara lila ti harita, lahir budak lalaki. Tanda-tanda yén jaga manéhna baris jadi satria hébat geus kasampak dina wangun warugana. Ti saprak lahir, Karna geus nampa kasinugrahan mangrupa sapasang pakéan perang, pepek jeung hiji kongkorong anu éndah ngagantung dina beuheungna. Alatan henteu hayang ibur, sanggeus Kunti ngalaan sakabéh pakéan perang anu dipaké ku orokna, Kunti ngasupkeun orok kasebut kana karinjang sarta malidkeun éta orok ka walungan Aswa. Eta orok dipulung ku saurang kusir (kasta Suta) ti karaton Astinapura nu ngaranna Adirata. Saprak ti harita Karna jadi anak Adirata jeung Rada. Alatan diasuh di kulawarga anu boga kasta Suta, Karna ogé mindeng narima laku pilih kasih.
Kapribadian[édit | sunting sumber]
Karna ngabogaan kamahéran dina élmu manah anu ampir saimbang jeung Arjuna. manéhna mahér perang, tapi bakatna katalikung dina status sosial anu handap. Hal éta ngajadikeun Karna hayang boga status pikeun jati dirina. Sanajan Karna diasuh ku kulawarga anu boga kasta handap, manéhna ngabogaan dangong salaku satria, sanajan arang anu ngaku hal ieu. Karna dalit jeung Duryodana, anu geus ngangkat manéhna jadi raja di Karajaan Anga, anu naékkeun statusna. Lantaran laku alus nu dipigawé ku Duryodana ka dirina, Karna jangji yén manéhna baris aya di pihak Duryodana.
Karna ngarasa Arjuna jadi saingan sarta hayang pisan nelasan Arjuna dina waktu Baratayuda. Saméméh Baratayuda, Kunti datang ka hareupeun Karna sarta nyarita yén manéhna téh indungna nu saéstu. Kunti ngajurung Karna ambéh ngabiluk ka Pandawa. Karna nyarita yén manéhna ngan ngaku Rada minangka indungna sarta tetep ngabiluk ka Kurawa. Karna ogé ngomong, yén manéhna ngan daék maéhan Arjuna, moal maéhan Pandawa anu séjén.
Guguru ka Parasurama[édit | sunting sumber]
Alatan hayang jadi saurang satria, Karna guguru ka Parasurama. Parasurama nyaéta saurang Brahmana-Satriya anu geus boga loba pangalaman dina élmu peperangan, sarta geus kolot pisan, ti jaman Treta Yuga (jaman Ramayana) nepi ka jaman Dwapara Yuga (jaman Mahabarata). Parasurama pernah boga pangalaman anu goréng jeung kasta satria, sarta saprak ti harita manéhna sungkan pikeun ngajar para satria. Karna anu sabenerna saurang satria, nyamur jadi saurang brahmana ambéh meunang atikan ti Parasurama.
Dina hiji poé, waktu Parasurama hayang reureuh, Karna ngaladénanana ku cara ngantep sang guru saré dina pingpingna. Sabot Parasurama keur saré, nya datang hiji lancah ngégél suku Karna. Karna henteu hayang ngagareuwahkeun guruna, mangkana manéhna ngantepkeun lancah kasebut ngégél sukuna. Getih seger ngucur tina suku Karna, tapi manéhna henteu oyag kalinduan. Waktu Parasurama nyaring, manéhna kagét alatan nempo suku Karna réa ngaluarkeun getih. Manéhna saterusna nanya ka Karna naha manéhna henteu ngusir lancah kasebut sarta ngantep éta binatang ngégél sukuna. Karna némbalan, yén manéhna henteu hayang nyaringkeun gurun. Parasurama nyarita, "Kakuatan kawas éta ngan dipiboga ku kaum satria, lain saurang brahmana. Manéh geus bohong ka kuring kalawan nyamur salaku anak brahmana. Kuring ngutuk manéh ambéh jaga sagala élmu anu dibikeun ka manéh moal kapaké waktu keur pohara diperlukeun".
Sanggeus nampa supata kasebut, Karna hanjelu sarta ninggalkeun asrama guruna kalayan haté nu peurih. Sanggeus leumpang tanpa tujuan, Karna diuk di sisi basisir bari ngalamun mikiran jati dirina. Manéhna diuk di dinya pikeun sawatara lila, saterusna nangtung tuluy indit. Sabot manéhna balik ka tempat kasebut, manéhna nempo sahiji sato anu ngaliwat gancang pisan. Alatan manéhna ngarasa yén sato kasebut nyaéta kidang, manéhna nyabut panah sarta mentangkeun gondewa ka arah éta sato. Sabot manéhna ngadeukeutan nu dipanahna, manéhna kagét gening anu dipanahna téh lain kidang, tapi sapi boga saurang brahmana. Karna ménta hampura ka si nu boga sapi sabab manéhna geus lalawora, tapi brahmana éta henteu méré, malah mah sabalikna pohara ambekna. Brahmana kasebut nyarita, "Lamun manéh perang ngalawan satru manéh anu hébat, kikiping karéta manéh baris tikusruk kana taneuh sarta alatan manéh geus maéhan sapi kuring anu keur balangah, manéh ogé baris dipaéhan ku satru manéh mangsa balangah".
Sanggeus ngadéngé supata anu ditujukan ka manéhna, Karna leuleus. Tuluy manéhna balik manggihan Rada, indung kukut nu pohara dipikacintana. Di dinya manéhna nyaritakeun sagala kasedih anu tumiba ka dirina. Tungtungna Karna buleud tékad baris indit ngadu nasib di Astinapura, ibukota karajaan para turunan Kuru.
Diistrénan jadi Raja Anga[édit | sunting sumber]
Di Astinapura diayakeun sayémbara jeung adu kakuatan pikeun némbongkeun yén para pangéran geus hasil meunangkeun atikan. Karna anu percaya diri datang kana panggung tempat adu tnding sarta nangtang Arjuna sabot Arjuna keur némbongkeun kapinteranana dina élmu manah. Para hadirin anu aya dina panggung héran nempo Karna anu wani nangtang Arjuna, satria bangsa Kuru. Waktu nempo Karna, Kunti jadi leuleus.
Arjuna nampa tangtangan Karna pikeun némbongkeun saha anu pangalusna. Sabot ieu dua satria sayaga, Krepa naék ka luhur panggung sarta nanyakeun jati diri Karna. Manéhna ogé nyarita yén Karna kaci tanding jeung Arjuna lamun manéhana sadarajat. Sanggeus ngadéngé kecap-kecap Krepa, Karna cicing sarta tungkul, éra, sabab manéhna ngan anak kusir. Duryodana anu simpati, nangtung sarta ngomong, "Guru, kawani lain milik para satria waé. Tapi lamun Arjuna ieu dijadikeun patokan yén saurang satria kudu tarung jeung satria, mangka kahayang anjeun baris katedunan. Kami baris ngistrénan padatang anyar ieu salaku Raja Karajaan Anga, sabab karajaan éta tacan ngabogaan raja".
Tungtungna dina waktu éta ogé, Karna diistrénan jadi Raja Angga. Para brahmana ngabacakeun weda sarta Duryodana méré makuta, pedang, sarta cai penobatan ka Karna. Karna terharu kalawan kemurahan haté Duryodana. Balesan anu dipiharep ku Duryodana ngan saukur jadi sobat nu lana. Saprak kabeungkeutna sosobatan antara Karna jeung Duryodana, Yudistira ngarasa hariwang sabab kakuatan misanana anu jahat (Kurawa) jadi beuki kuat alatan dibantuan ku Karna, satria anu saimbang jeung Arjuna.
Tampikan Drupadi[édit | sunting sumber]
Mangsa Karna geus cukup dewasa, manéhna miluan hiji sayémbara di Karajaan Pancala. Sayembara kasebut nyayémbarakeun puteri Drupadi. Para Pandawa milu dina ieu sayembara, tapi maranéhanana nyamur kalayan pakéan kaum brahmana. Hiji lalaukan tina kai dipasang dina hiji cakra nu muter dina luhur pakalangan, di handapna aya balong anu mantulkan bayangan lauk kasebut. Para hadirin anu miluan sayémbara kudu manah mata éta lalaukan anu muter ngan ku cara nempo pantulanana di handapeun balong.
Réa satria anu gagal ngalakonanana, nepi ka Karna tampil ka hareup. Manéhna museurkeun pikir kana bayangan lalaukan kasebut sarta ngarahkan panahna ka luhur, tapi tetempoanana ka handap, nuju kana bayangan lalaukan anu mantul tina cai balong. Saterusna Karna nyabut sarta mentangkeun panahna nembus panon lalaukan kasebut. Luyu jeung aturan, Karna hasil meunang sayémbara kasebut sarta boga hak ngadahup jeung Drupadi. Tapi Drupadi nampik ieu hasil sayémbara alatan manéhna henteu daék ngadahup jeung Karna anu saurang anak kusir. Ngadéngé hal éta, Karna jadi nyeri haté sanajan nampa kaputusan kasebut.
Sawatara vérsi nyaritakeun yén Karna henteu sanggup pikeun meruhkeun tangtangan kasebut, ngan Arjuna anu sangggup ngalakonanana.
Peran Karna dina Baratayuda[édit | sunting sumber]
Kresna nyaho yén Karna téh Pandawa nu cikal, ngan béda bapa. Sedengkeun kabéh ogé nyaho yén Karna hiji-hijina mahluk nu boga Panah Konta. Kresna kungsi hayang ngajadikeun Karna ngabiluk Pandawa dina Baratayuda nu bakal datang sarta manéhna ngarancanakeun hiji pasamoan rusiah antara Karna jeung indungna (Kunti). Karna ogé ngahelas sanggeus manéhna nempo indungna ceurik, tapi manéhna ménta indungna sangkan tetep teger alatan manéhna ngalakonan kawajiban béla nagara. Manéhna ogé méré nyaho indungna yén sajaba ngorbankeun diri demi nagara, manéhna ogé baris nyalametkeun para Pandawa lima ku cara moal ngagunakeun panah Konta pikeun maéhan Arjuna sarta waktu manéhna jurit jeung Arjuna manéhna mastikeun yén Arjuna moal bakal nyaho yén Karna téh lanceukna sorangan sahingga moal asa-asa nelasan patina.
Dina perang Baratayuda, manéhna maéhan Gatotkaca sarta ampir maéhan Arjuna. Tapi Arjuna unggul dina jurit sarta Karna gugur. Kakara sanggeus Karna gugur, para Pandawa nyaho asal usul Karna sarta maranéhanana pohara sedih kingkin ku hal ieu.
Karna dina pawayangan Sunda jeung Jawa[édit | sunting sumber]
thumb|240px|right|Adipati Karna dina vérsi pewayangan Jawa
Karna dina pawayangan Jawa boga sawatara hal nu béda jeung carita aslina ti kitab Mahabarata anu asalna ti India. Sawatara hal kasebut ngawengku ngaran inohong, patempatan, sarta kajadian. Tapi inti caritana sarua.
Kalahiran[édit | sunting sumber]
Kunti kungsi mecakan hiji ajian dina mangsa keur leutik pikeun ngagero Déwa. Kabeneran anu digeroanana nyaéta Déwa Surya anu ngabalukarkeun Kunti jadi ngandeg.
Puteranya baris kaluar ti ceuli pikeun ngajaga keperawanan Kunti, mangka dingarananana Karna. Ngaran-ngaran Karna séjénna nyambung jeung statusna minangka putera Déwa Panonpoé, nyaéta Arkasuta, Suryatmaja sarta séjén sajabana.
Ku indungna, Karna dihanyutkan di walungan nepi ka manéhna kapanggih ku Adirata (saurang kusir Hastinapura) sarta diangkat anak, Ku Adirata, Karna saterusna dibéré ngaran Aradea. Ngaran éta dipaké Karna nepi ka dewasa, nepi ka manéhna nyaho identitas diri anu saéstuna.
Sanajan Karna masih baraya seibu kalawan Yudistira, Werkodara (Bima), sarta Arjuna, tapi para Karna tetep berperang pikeun Kurawa dina Bharatayuddha.
Kamahéran[édit | sunting sumber]
Karna pohara mahér ngagunakeun pakarang panah. Kesaktianana saimbang jeung Arjuna. Manéhna miboga panah nu bisa diandelkeun nu ngaranna Kontawijayadanu. Hiji mangsa, sabot lumangsung adu tanding antara Kurawa jeung Pandawa nu murid-murid Drona, Karna hasil nandingan kesaktén Arjuna. Tapi alatan Karna lain raja atawa anak raja mangka manéhna diusir ti pakalangan. Alatan nyaho kesakténna, mangka Duryodana, pupuhu para Kurawa ngangkat Karna jadi Raja Anga. Saprak ti harita Karna sumpah satia ka Duryodana.
Pakarang nu diandelkeunna nyaéta panah Konta paméré Batara Narada mangsa éta batara nyangka Karna téh Arjuna lantaran ampir sarupa. Panah kasebut nyaéta pakarang anu pang ampuhna, malah ngaleuwihan kaampuh Cakra milik Prabu Kresna sarta panah Pasupati boga Arjuna, tapi ngan beunang sakali paké. Sarangka panah kasebut direbut ku Arjuna ti Karna keur mangsa ngora sanggeus Narada sadar yén manéhna kaliru sarta méré nyaho Arjuna yén pakarang éta direbut ku Karna. Sarung Konta kasebut satuluyna dipaké pikeun megatkeun ari-ari orok Tutuka landihan Gatotkaca.
Kesaktian[édit | sunting sumber]
Karna dilahirkan maké kurabu-kurabu sarta baju kebal paméré bapana (Batara Surya). Kunti, indungna, mikawanoh dirina waktu adu tanding murid-murid Dorna alatan nempo kurabu-kurabu kasebut. Salila maké ieu dua barang, Karna moal ajal ku pakarang naon ogé. Hal ieu dipikanyaho ku Batara Indra anu pohara mikanyaah Arjuna. Ku alatan éta manéhna ménta barang kasebut kalayan nyamur jadi baramaén. Batara Surya miheulaan manéhna pinkeun nepungan Karna leuwih tiheula sarta ngingetkeun Karna nu bakal kadatangan Batara Indra. Tapi Karna nganggap perlaya dina perang tanding leuwih dipihormat batan panjang umur. Batara Surya satuluyna ngusulkeun Karna pikeun ménta pakarang ampuh minangka gaganti dua barang kasebut. Hal ieu disanggupan ku Karna. Sabot baramaén éta datang, Karna langsung mikawanohna sarta méré hormat sarta baramaén kasebut robah jadi Batara Indra. Minangka gagantina, Batara Indra mikeun pakarang Konta ka Karna.


text:
Kelenci
Kelenci nya éta sato mamalia anu awakna leutik, tur bisa hirup di loba tempat di sakuliah dunya. [1] Kelenci biasana hirup dina rungkun, sampalan, rawa atawa leuweung. [2] Ciri has sato ieu nya éta mamalia anu ceulina panjang, buntutna pondok, sarta boga huntu séri anu gedé tur rada panjang. Sawatara rupa kelenci anu aya di dunya nya éta Kelenci Éropah atawa European rabbit (Oryctolagus cuniculus), Kelenci Cottontail (genus Sylvilagus; 13 species), Kelenci Amami (Pentalagus furnessi, aya di Wewengkon Amami Ōshima Jepang).[1]
Daptar eusi
Sajarah[édit | sunting sumber]
Aya bukti anu némbongkeun yén kelenci Fenisia diékspor ka Spanyol dina taun 1100 SM. [3] Dina abad ka 12, conies, atawa kelinci jaman ayeuna, dibawa ka Inggris ku Normandia. Kecap kelenci atawa kelinci dina basa Indonesia, asalna nya éta sesebutan pikeun anak kelenci.[3] Di Afrika sawatara abad katukang geus dimimitian ngamangpaatkeun kelenci pikeun dijadikeun ingon-ingon. [4] Saterusna mekar ka wewengkon Mediterania kira-kira 1.000 taun katukang. [4] Tina hasil peternakan di Mediterania éta kelenci saterusna mimiti sumebar ka Éropah, tuluy dibawa ku bangsa Éropah ka sawatara wewengkon di dunya, kaasup ka Benua Amérika, Ustrali sarta Asia.[4]
Di Indonésia hususna di Pulo Jawa, kelenci dibawa ku urang Walanda minangka ingon-ingon kira-kira taun 1835. [4] Saterusna dina taun 1980-an Pamarentah ngayakeun program budidaya kelenci pikeun dikonsumsi, sangkan bisa ngaronjatkeun giji masarakat.[4]
Klasifikasi[édit | sunting sumber]
Kelenci kira-kira asalna tina 25 spesies anu béda, tujuh genera anu béda, dina kulawarga Leporidae. [3] Kelenci téh mamalia herbivora leutik anu lumpatna gancang, otot suku tukangna gedé, ceulina panjang, sarta huntu séri anu badag. [3] Suku tukangna anu kuat fungsina pikeun lumpat, luncat, sarta pikeun ngali liang. [3] Bulu kelenci rupa-rupa, aya anu bodas, hideung, kulawu, atawa coklat, tapi lolobana mah anu buluna warna bodas. Ukuran panjang kelenci ogé rupa-rupa, aya nu 30 nepi ka 60 cm. [3] Di leuweung, kelinci ngan bisa hirup nepi ka umur sataun sedengkeun kelenci anu dipiara di imah bisa hirup nepi ka umur 8-12 taun. [3] Ras kelinci miboga ukuran, warna jeung panjang bulu, sarta mangpaat anu béda-béda. [4] Aya 72 rupa kelenci anu sumebar di sakuliah dunya, tapi aya sawatara ras anu dikembangkeun sacara komersial di nagara-nagara Éropah, Amerika, jeung Indonesia, nya éta:
1. Angora[4]
Angora mimiti kapanggih sarta di bawa ku pelaut Inggris, saterusna di bawa ka Perancis dina taun 1723. Taun [[1777]Angora sumebar di Jerman. Taun 1920 sumebar ka nagara-nagara Éropa beulah Wétan, Jepang, Kanada, sarta Amérika Sarikat. Nepi ka kiwari Perancis jadi puseur budidaya kelinci angora panggedéna anu ngahasilkeun benang wol. Angora nu geus gedé beuratna nepi ka 2.7 kg, boh jalu boh bikang. Buluna gancang manjangan, kira-kira 2.5 cm unggal bulanna.
2. Lyon[4]
Lyon teh sabangsa Anggora Inggris ngan ceulina pondok sarta beungeutna pinuh ku bulu-bulu siga singa.
3. American Chincilla [4]
Kelenci jenis ieu aya tilu rupa, nya éta standar (beurat kelenci nu geus gedé 2.5-3 kg), besar (beurat kelenci nu geus gede 4.5-5 kg), giant (beurat kelenci nu geus gedé 6-7 kg. Kelenci ieu dimanfaatkeun pikeun produksi bulu jeung daging. Kelinci raksasa alias Giant Chinchilla mangrupa hasil kawinan tina Standard Chinchilla jeung Flemish Giant.
4. Dutch[4]
Ras dutch (Belanda) kakoncara di sakuliah dunya minangka ingon-ingon. Beurat kelenci nu geus gedé boh bikang boh jalu aya kana 1.5-2,5 kg. Bikangna sakali anakan bisa nepi ka 7-8 kelenci. Warna buluna has.
5. English Spot[4]
Kelenci jenis ieu buluna warna bodas aya totol-totolan warna hideung. Ti tonggong nepi ka ceuli aya bulu anu ngabentuk garis warnana hideung. Beuteungna totol-totol hideung siga [hulu susu]]. Panonna dikurilingan ku bulu hideung siga anu make kacamata, kitu oge irungna dikuliling ku bulu hideung ngabentuk siga kukupu.
6. Himalayan[4]
Cenah ieu kelenci teh asalna ti Cina sabab di Cina loba kapanggih kelenci jenis ieu. Bulu sukuna warna hideung, mimiti katempo nalika umurna 3-4 minggu, mimitina koneas beuki dieu bakal beuki hideung. Saupama dikawinkeun jeung New Zealand White, anak-anakna bakal siga kelenci Himalayan tapi nalika dikawinkeun jeung nu séjén turunanana moal aya nu siga Himalayan.
Mangpaat[édit | sunting sumber]
Salian ti dijadikeun ingon-ingon, kelenci ogé miboga mangpaat pikeun kahirupan di masarakat, nya éta:
1. Mangpaat dagingna, pikeun ubar mengi, pikeun sumber protéin hewani anu ngandung saeutik kolesterol, jeung bisa ngarangsang dijieunna antibodi.[5]
2. Mangpaat buluna, pikeun bahan jékét, mantel, karémbong, lokét jeung bonéka.[5]
3. Mangpaat taina, pikeun dijadieun gemuk jeung bahan baku nyieun biogas.[5]
4. Mangpaat cikiihna, pikeun gemuk kembang angkrék jeung dijadikeun péstisida. [5] [6]
5. Mangpaat suku jeung buntutna, pikeun dijadikeun souvenir.[5]
Referensi[édit | sunting sumber]
- ↑ a b Kelinci (id) (Diakses ping 08 Oktober 2011)
- ↑ habitat kelinci(Diaksés ping 09 Oktober 2011)
- ↑ a b c d e f g Rabbit Pictures & Fact(Diakses ping 09 Oktober 2011)
- ↑ a b c d e f g h i j k l Kelinci Lucu(Diakses ping 09 Oktober 2011)
- ↑ a b c d e Manfaat Kelinci (id) (Diakses ping 10 Oktober 2011)
- ↑ Manfaat Kelinci (id) (Diakses ping 10 Oktober 2011)


text:
Ku DADAN SUTISNA & DHIPA GALUH PURBA
Salah sahiji lembaga anu gedé jasa dina marajian gumelarna sawarata pangarang Sunda, taya lian Caraka Sundanologi. Loba pangarang Sunda anu kiwari keur meujeuhna moyan, kalayan pamianganana téh ti Caraka Sundanologi. Nepi ka kiwari, nyorang mangsa duapuluh taun, Caraka Sundanologi tetep éksis dina sawatara kagiatan kasundaan, malah kagiatanana leuwih jembar. Iwal ti nungtun para pangarang anyar, aya téater rayat, sisindiran, cianjuran, sinétron Sunda, jeung sawatara kagiatan séjénna.
CARAKA Sundanologi diadegkeun taun 1986, kalayan ditaratas ku para sastrawan Sunda, antarana Adang S, Abdullah Mustafa, Aam Amilia, Wahyu Wibisana, Rustandi Kartakusumah, Usép Romli, jsté. Numutkeun Prof. Dr. Édi. S. Ékadjati, ngadegna Caraka Sundanologi raket pisan patalina sareng Proyék Penelitian dan Pengkajian Budaya Sunda, anu disebut Sundanologi. Haritam éta proyék téh dipingpin Edi S. Ekajati, kalayan kantorna di Gedong Merdéka Bandung. Saur Édi, kapungkur téh aya kagitan anu diwaragadan ku pamaréntah, aya ogé kréativitas masarakat. Anu kalebet kréativitas masarakat di antawisna kusrsus sajarah sunda, kursus wartawan, sareng kursus ngarang. Kursus pangarang pisan anu salajengna diajukeun ku Adang S, pikeun kagiatan Proyék Penelitian dan Pengembangan Budaya Sunda.
Tangtos baé aya alesan pangna Adang S milih ngayakeun kursus ngarang. Numutkeun Adang S, proyék penelitian mah kurang karasa ku balaréa, jadi mending kénéh ngalatih para nonoman dina widang ngarang Sunda. Anu daptar téh aya 318 urang, kalayan réréana mahasiswa. Der baé dialajar ngarang kalayan daria, diluluguan ku Adang S. Malah numutkeun Nana Sukmana, diajar ngarang di caraka téh kacida resepna. Batan tinggaleun diajar ngarang mah, mending kénéh henteu kuliah. Lain sakali dua kali, Nana Sukmana bolos kuliah alatan waktuna pagedrug jeung diajar ngarang. Nana Sukmana anu kapungkur diajar ngarang di Caraka Sundanologi, kiwari geus jadi redaktur HU. Galamédia.
Sanggeus lungsur-langsar dialajar ngarang, anggota Caraka Sundanologi ngusulkeun sangkan diajar cianjuran. Kahayang anggota téh diturutkeun, breng wé dialajar cianjuran. Anu hayang diajar téater ogé dipupujukeun, dikirimkeun ka Téater Sunda Kiwari. Taun 1989, proyék penelitian dan pengkajian budaya Sunda dihapus ku pamaréntah. Kilang kitu, kagiatan Caraka Sundanologi henteu ngiringan tilem. Malah beuki daria dina rupaning kagiatan kasundaan. Hartina, Caraka Sundanologi henteu gumantung kana proyék. Tapi tempatna ngalih, ti Gedung Merdéka ka gedong YPK (Yayasan Pusat Kebudayaan), di Jln. Naripan, Bandung.
Ka dieunakeun, loba di antara masarakat anu tumanya, boh sacara langsung atawa teu langsung, ngeunaan kagiatan Caraka Sundanologi anu siga ninggalkeun tatapakan mimiti, nyaéta nyitak pangarang Sunda. Caraka siga anu leuwih riweuh nguruskeun pagelaran, boh dina panggung atawa dina télévisi. Kumaha jawaban Adang S? Saur Adang S, panginditan téh mémang tina kursus ngarang, tapi apan seuhseuhanana mah seja miara basa katut sastra Sunda, béh dituna ajén budaya Sunda. Sanajan kiwari Caraka leuwih loba ngurus pagelaran, sabenerna mah titincakanna éta2-éta kénéh. Upamana basa Caraka Sundanologi ngadamel sinétron “Karnadi Anémer Bangkong”, apan éta téh dumasar kana novél Sunda “Rusiah Nu Goréng Patut”. Jadi, éta téh kaasup ngawanohkeun sastra Sunda baheula.
Kumaha ari sisindiran? Saur Adang S, sisindiran téh nepi ka caraka ngadeg ampir-ampiran geus rék pareum. Jarang anu nanggap sisindiran. Tapi sanggeusna dipopulérkeun ku Caraka dina télévisi, sisindiran hirup deui. Dina koran, dina radio jadi ramé. Malah aya nu ngayakeun pasanggiri sisindiran sagala. Jadi kagiatan Caraka Sundanologi henteu méngpar tina titincakan.
Perkara sisindiran, numutkeun Suryana, urang pilemburan anu sok nongton sisindiran, saleresna mah sisindiran téh mangrupi tontonan anu dianti-anti, mung hanjakal waktosna ngan sakedap. Iwal ti éta, aya deui kahanjakal téh, anu mawakeunana siga anu teu alami, kumargi katawisna téh jiga dijieun-jieun pisan. Suryana ogé nyarankeun sangkan Caraka Sundanologi henteu ngan nmintonkeun sepuh wungkul, tapi murangkalih ogé sakali-kali mah kedah diajakan maén sisindiran.
Adang S mémang mobanda loba gagasan anu teu acan bisa kacimponan, lantaran pagedrug jeung urusan Waragad.. Contona Caraka Sundanologi keyeng pisan ngagarap sinétron dumasar kana novél “Apun Gencay”, karaya Yus Rusyana. “Alus pisan éta novél mun disinétronkeun. Tapi lantaran waragad,jadi wé teu tulus. Hayang mayeng ngayakeun pasanggiri masa puisi, pasanggiri sisindiran, sarua éta ogé kateug lantaran waragad…” kitu saur Adang S.
Caraka Sundanologi saban taun narima pendaptaran anggota anyar. Dina pormulirna disebutkeun, aya anu rék diajar ngarang, diajar ngacapi, diajar téater, jeung sajabana. “Hanjakal, éta téh teu lana. henteu jiga nu baheula. Naon masalahna teu kapanggih, atawa naha mémang méntal urang Sunda ayeuna siga kitu…” saur Adang S bari ngadadarkeun basa aya anu diajar ngarang. Konsépna siga baheula. Anu diajar ngarang téh mimiti 15 urang, minggu hareupna tinggal 10 urang, minggu hareupna deui tinggal salapan urang, antukna mah béak wé. Jadi, lain salah Caraka Sundanologi, lamun mémang regenerasi pangarang Sunda henteu pati kapaliré.
Solusi pikeun ngungkulan éta kaayaan, numutkeun Aam Amilia, murid-murid anu baheula dialajar ngarang ka Caraka Sundanologi, kiwari geus meujeuhna jadi guru. Puguh baé anu ditétélakeun ku Aam Amilia téh kalintang hadéna, mangrupa salah sahiji tarékah pikeun ngagelarkeun para pangarang Sunda entragan anyar, anu numutkeun Aam Amilia, kiwari téh keur rada keueung nilik kurangna para pangarang Sunda.***
Dimuat di Majalah Seni Budaya No. 173, Maret 2006


text:
Universal Serial Bus
Universal Serial Bus (USB) nyaéta standar beus sérial kana parangkat antarbeungeut. Barétona dirancang pikeun komputer-komputer saperti PC jeung Apple Macintosh, tapi lantaran popularitasna, kiwari USB geus ilahar dipaké dina video game console, PDA, telepon sélulér; malah keur parangkat saperti televisi jeung parabotan home stereo (contona, pamuter MP3), jeung parangkat mémori nu portabel.
Spéktrum radio anu dumasar kana impléméntasi USB katelahna Wireless USB.
Daptar eusi
Sawangan[édit | sunting sumber]
Sistim USB mibanda rancangan anu asimétris, ngawengku ranté host controller jeung multiple daisy-chained device. USB hub tambahan bisa diasupkeun dina éta ranté, nu ngidinan ayana percabangan nu ngawangun struktur tangkal (tree structure) nepikeun ka lima tingkat percabangan dina unggal kontrolerna. Unggal USB host meunang miboga sababaraha host controller sarta unggal host controller bisa nyadiakeun hiji términal USB atawa leuwih. Nepikeun ka 127 parangkat, kaasup parangkat beusna, bisa disambungkeun kana hiji host controller.
Parangkat-parangkat USB silisambung sacara séri ngaliwatan hub. Diperlukeun sahenteuna hiji hub anu katelah root hub, anu biasana ngahiji jeung host controller. Aya oge hub-hub anu dipaké babarengan, disebutna sharing hub, anu ngidinan leuwih ti hiji komputer ngaksés kana périferal anu sarua, boh ku cara aksés nu siligenti antara PC sacara otomatis atawa sacara manual. Hub nu dipaké babarengan ieu kawéntar pisan dina pamakéan di kantor-kantor, utamana kantor leutik. Pikeun ngurangan perluna hub USB, komputer ayeuna mah USB port-na loba, umumna aya genep. Komputer déstop nu pangmodérenna miboga nepi ka satengahna términal USB dina panél hareupna, sawaréhna di panél tukang. Nu di hareup ieu dipaké pikeun konéksi parangkat portabel samentara.
USB dirancang keur ngahubungkeun périperal tanpa perlu nyolokkeun kartu ékspansi kana beus ISA, EISA, atawa PCI-na komputer, sarta pikeun ningkatkeun kamampuan plug-and-play ku jalan nga-hot-swap parangkat (disambungkeun atawa dipegatkeun hubungannana tanpa maéhan power atawa rebooting komputer). Nalika hiji parangkat munggaran dihubungkeun, host bakal ngitung (nyebutan hiji-hiji) sarta ngaku parangkat éta, sarta ngaluarkeun driver parangkat nu diperlukeun. USB bisa ngahubungkeun périperal saperti mouse, keyboard, gamepad jeung joystick, scanner, kaméra digital, printer, panyimpen éksternal, komponén jaringan, jeung sajabana. Keur sababaraha parangkat saperti scanner jeung kaméra digital, USB geus jadi métode konéksi standar. USB ogé digunakeun sacara lega keur ngahubungkeun printer nu teu boga hubungan ka jaringan, ngaganti port paralél nu loba dipigunakeun; USB ngabasajankeun hubungan sababaraha printer kana hiji komputer. Nepi ka taun 2004 aya 1 miliar parangkat USB di dunya. Dina 2005, ukur périperal kelas lega nu henteu bisa migunakeun USB, alatan perlu data rate nu leuwih luhur tibatan nu bisa disadiakueun ku USB, nyaéta display jeung monitor, sarta komponén video kualitas luhur.
Standarisasi[édit | sunting sumber]
Rancangan USB distandarisasi ku USB Implementers Forum (USB-IF), hiji badan standar isndustri mangrupakeun gabungan pausahaan-pausahaan mapan dina widang isndustri komputer jeung éléktronik. Anggotana kaasup diantarana Apple Computer, Hewlett-Packard, NEC, Microsoft, Intel, jeung Agere.
Dina taun 2006, spésifikasi USB nepikeun ka vérsi 2.0 (kalayan révisi). Hewlett-Packard, Intel, Lucent, Microsoft, NEC, jeung Philips babarengan ngamimitian inisiatif keur ngawangun rarata transfer data nu leuwih luhur tibatan spésifikasi 1.1 Spésifikasi USB 2.0 dikaluarkeun dina bulan April 2000 sarta distandarisasi ku USB-IF din aahir 2001. Kaluaran saméméhna nu kacatet nyaéta spésifikasi 0.9, 1.0, jeung 1.1. Parangkat nu migunakeun vérsi standar USB mana waé ogé, bisa dipaké dina parangkat nu dirancang dina spésifikasi saméméhna (disebut: kasaluyuan ka tukang, basa Inggris:backwards compatibility).
Colokan jeung wadah (stéker jeung stop kontak) keur USB nu leuwih leutik, disebut Mini-A jeung Mini-B, ogé aya, nu ditetepkeun ku On-The-Go Supplement to the USB 2.0 Specification. Dina 2 Agustus 2006, spésifikasi ieu nepi ka révisi 1.2.
Detil téhnis[édit | sunting sumber]
USB ngahubungkeun sababaraha parangkat ka host controller ngaliwatan ranté hub. Dina istilah USB, parangkat dirujuk minangka fungsi (function), sabab dina tiori, anu ku urang dipikawanoh minangka parangkat sabenerna bisa jadi tempat sababaraha fungsi, saperti router anu bisa jadi mangrupa pamaca Secure Digital Card dina waktu nu sarua. Hub-hub mangrupakeun parangkat nu boga guna husus nu henteu sacara resmi dianggap fungsi. Nu sok aya waé téh, hiji hub minangka root hub, nu dipasang langsung kana host controller.
Alat/fungsi (jeung hub) ieu boga pipa (kanal logis) nyambung nu mangrupakeun sambungan ti kadali host kana hiji entitas logis dina alat nu disebut titik tungtung (endpoint). Pipah ieu sarua jeung aliran bita (byte stream) kawas dina jalur pipa (pipeline) bogana Unix, numana istilah endpoint oge (istilah nu goreng) dipake keur ngamaksudkeun kana sakabeh pipa, sok sanajan dina dokumentasi USB standar oge.
Titik tungtung ieu (sarta pipa nu patuturutna) dinomeran 0-15 dina unggal arahna, sahingga hiji alat/fungsi bisa boga tepikeun ka 32 pipah aktip, 16 ka jero jeung 16 ka luar. (arah OUT bisa dihartikeun kaluar tina host controller sarta arah IN hartina asup kana host controller.)
Unggal titik tungtung bisa nransfer data ukur saarah, boh ka jero atawa ka luareun alat/fungsi, sahingga unggal pipa mangrupakeun pipa saarah. Titik tungtung 0 disadiakeun keur manajemen beus dua arah sarta jadina aya 32 titik tungtung — sakabeh alat USB kudu nerapkeun titik tungtung 0, sahingga pasti ukur aya pipa asup jeung kaluar nu dinomeran 0 dina alat nu siga kumaha wae oge.
Dina pipah ieu, data dikirimkeun mangupa paket nu panjangna rupa-rupa. Unggal pipah boga hiji panjang paket makimum, ilaharna bita, sahingga paket USB bakal mindeng ngandung hiji hal anu runtuyanana 8, 16, 32, 64, 128, 256, 512 atawa 1024 bita.
Pipah eta dibagi oge jadi opat kategori nu beda-beda dumasar kana tipe transferna:
- transfer kadali - ilaharna dipake keur parentah pondok tur basajan kana pakakas, katut tanggepan statusna, nu dipake contona ku pipah kadali beus nomer 0
- tranfer isokron - dina sababaraha guaranteed speed (mindeng tapi teu perlu sagancang-gancangna) tapi kalayan rugi data nu mungkin (possible data loss), contona audio jeung video wanci nyata
- transfer interupsi - pakakas nu merlukeun tanggepan nu gancangna kajamin (bounded latency), conton pakakas panunjuk (pointing device) jeung keyboard
- transfer nu gedé (bulk transfer) - transfer sporadis nu gede make rubak pita nu aya nu nyesa (tapi tanpa jaminan kana rubak pita atawa latency), contona transfer koropak (file transfer).
Nalika hiji pakakas (fungsi) atawa hub dicolokkeun kana host controller ngaliwatan hub naon wae dina beus, harita oge dibere 7 alamat bit nu unik dina beus ku host controller.
Kelas alat nu sering dipake (dikelompokkeun dumasar ID kelas nu didaptarkeun) nyaeta:
- 0x00
- Reserved value - used in the device descriptor to signify that the interface descriptor holds the device class identifier for each interface.
- 0x01
- USB audio device class, sound card-like devices.
- 0x03
- USB human interface device class ("HID"), keyboards, mice, etc.
- 0x06
- Still image capture device class, identical to the Picture Transfer Protocol as used across USB
- 0x07
- USB printer device class, printer-like devices.
- 0x08
- USB mass storage device class used for flash drives, portable hard drives, memory card readers, digital cameras, digital audio players etc. This device class presents the device as a block device (almost always used to store a file system).
- 0x09
- Hub USB.
- 0x0A
- USB communications device class used for modems, network cards, ISDN connections, Fax.
- 0x0E
- USB video device class, webcam-like devices, motion image capture devices.
- 0xE0
- Wireless controllers, for example Bluetooth dongles.
- 0xFF
- Custom device class - used to establish that a device or interface does not support any standard device class and requires custom drivers.
Pasinyalan USB[édit | sunting sumber]
Pasinyalan USB[édit | sunting sumber]
Nomer suku (ditempo dina sokét):
Tempo Ogé[édit | sunting sumber]
- U3 (keur ngajalankeun aplikasi Microsoft Windows tina USB flash drive)
- USB Flash Drive
- Hub USB
- Forum Pamaké USB
- USB streaming
Keur beus lianna, tempo:
- ACCESS.bus
- FireWire (katelah oge IEEE 1394, atawa I.link)
- PCMCIA
- Peripheral Component Interconnect (PCI)
- Kabel sérial (keur RS-232)
- Wi-Fi
Tumbu Luar[édit | sunting sumber]
- Home of USB Implementers Forum, Inc., including the USB 2.0 specification
- All About USB - a Complete Guide to the Universal Serial Bus
- USB Central for developers of USB devices and hosts
- USB keur DOS
- UHCI keur DOS
- Linux USB Project, containing much technical information and documentation
- Linux USB device overview, which contains much more comprehensive information than the Linux USB Project
- USB Networking Introduction
- Linux usbmount.
- USB in a NutShell - a primer for developers
- Universal Host Controller Interface (UHCI)
- USB vs FireWire speed comparison
- Embedded USB Stack (Embedded USB-MSD and USB-Bulk Stack for any RTOS)
- Pinouts for some devices with USB connector or interface
- Pinout USB
- USB-Hub.org - independent reviews on USB devices.
- ↑ Universal Serial Bus Specification Revision 2.0 — 6.5.2 USB Connector Termination Data]